KORES :: pilates gunea\nMuskuluak sendotzeko, malgutasuna lortzeko eta jarrera egokia izateko metodo bat da, oso kontrolatutako eta zuzendutako ariketak erabiliz, jarrera egokia eta arnasketa egokia erabiliz. Ezin hobea da mantentze-lan fisikoan eta gihar eta hezurretako lesioen prebentzioan eta errehabilitazioan. Horregatik, bi Pilates mota bereizten ditugu:\nPilates terapeutikoa, arazo muskulu-eskeletikoak dituzten pertsonentzat, hala nola lokailu gurutzatuen, meniszektomien, operatu eta operatu gabeko hernia diskalen, hausturen, osteoporosiaren, haurdunen eta abarren ebakuntza kirurgikoak. Banakako edo biko klaseetan emanen da, lesio mota bereko pertsonetan.\nSasoian egon, arazo zerbikalak eta lunbarrak prebenitu eta jarrera hobetu nahi duten pertsonentzako prebentziozko pilateak. Erditu ondoko aldian, emakumeen kasuan, sendatzea azkartzen eta egoera fisikoa hobetzen laguntzen du. Talde txikitan emango da.\n— ZER DA PILATES METODOA?\nPilates metodoa indar-erresistentziako muskulu-lana, muskulu-malgutasuna, artikulazioa eta jarrera-kontrola egiteko beste modu bat da. Ingurune hori ez dator bat ohituta dagoenarekin: giro lasaia erabiltzen da, ikaslearen eta irakaslearen arteko komunikazio zuzena ahalbidetzen duena, hitzezko jarraibide batzuen bidez, musika leun eta atsegin batekin, entzumenari eta espirituari lotuta. Gogoaren, gorputzaren eta espirituaren lan integrala bilatzen du. Gorputz-hezkuntza oso osoa da, eta gorputza osotasun gisa lantzen da.\nJOSEPH PILATESek 1920an formulatu zituen ariketa horiek. Haiekin bete-betean sartu zen dantzaren eta baletaren munduan, nahiz eta Pilatesek metodoa gehiago garatu eta beste bide batzuetara eraman nahi izan zuen, hala nola errehabilitaziora. Hain zuzen, Lehen Mundu Gerraren ondoren hainbat ospitaletan izandako esperientziatik abiatuta garatu zuen metodo hori. Gaur egun, Estatu Batuetako errehabilitazio-programetan sartuta dago.\nMetodoak onurak eskaintzen ditu muskulu-artikulazioen mailan, jarrera zuzentzeko, norberaren gorputzarekin eta gorputz-eskemarekin kontaktua errazteko, kontzentrazioa, arreta, erlaxazioa eta arnasketa hobetzeko. Beraz, ezin hobea da jarrera-arazoak edo lesioak zuzentzeko.\n— NORK ATERA DEZAKE JARDUTEARI ETEKINA?\nGazteek, adinekoek, kirola egiten dutenek edo bizimodu sedentarioagoa dutenek egin dezakete. Premisa bakarra da ikastetxe bat eta monitore aditu bat aurkitzea.\nErrehabilitazio-prozesuan dauden edo lesioren bat izan duten pertsonentzat ere gomendagarria da. Izan ere, fisioterapeuta askok metodo hori erabiltzen dute pazienteak tratatzeko beste teknika batzuekin batera.\nMetodo honek onura berezia ekarriko die:\nAtletak: gorputzak indartu eta muskuluak luzatzen ditu, arintasun handiagoa ematen du eta muskuluen nekea saihesten du.\nTentsio kronikoa duten pertsonak: bizkarrezurra eta muskuluak luzatu egiten direnez, tentsio maila jaitsi egiten da.\nEdozein lesio muskulu-eskeletiko errehabilitazio prozesuan dauden pertsonak.\nJarrera txarra duten pertsonak.\nBaleta edo edozein dantza egiten duten pertsonak.\nEmakume haurdunak eta erditu ondokoak: haurdunaldian erditzea kanporatzeko prestatzen du eta erditze ondoko aldian forma fisikoa hobetzen du eta suspertzea azkartzen du.\n— ZER ONURA DAKAR?\nIndar fisikoa, mentala eta erresistentzia handitzea. Oso egokia da estres-lanak edo lesio baten ondorioz gaixoak diren pertsonentzat.\nNorberaren buruarekiko konfiantza eta balioa handitzen ditu.\nBizkarreko min gehienak arintzea.\nMuskuluen malgutasuna eta artikulazioen mugikortasuna hobetzen ditu.\nGorputzaren jarrera eta lerrokadura zuzentzea; koordinazioa eta oreka hobetzea.\nNekea, ondoeza eta mina gutxitzea.


Tradizioa eta berrikuntza, Chillida-Lekun — Eibar.ORG | Eibarko peoria\nHemen zaude: Hasiera / Blogak / Amatiño / Tradizioa eta berrikuntza, Chillida-Lekun\nTradizioa eta berrikuntza, Chillida-Lekun\nAmatiño 2016/06/19 19:05\nKukai Dantza Konpainiak, atzo, Chillida-Lekun eskainitako “Topaguneak” ikuskizunari hainbat arte-balio zor zaio, noski, baina baita gertaera soilak zenbait hausnarketa eragin ere. 2016 Kultura Urtean zehar, euskal eskultorerik ospetsuenaren ondare-eremuak itxita iraun izana, gutxienez, demasa da.\nLehen eta behingoz, txalo eta laudorio sorta zor zaie Jon Maya zuzendariari eta Kukai dantza-talde osoari “Oskara” koreografiaren inguruan Chillida-Lekun apropos moldatutako antzezlana dela-eta. Gurean, sarri aldarrikatu izaten da tradizioaren eta berrikuntzaren arteko uztarri-lana, baina nekez atzo errenteriar taldeak bilbatu zuen ikusgunearen parekorik: Erramun Martikorena eta Alan Griffin tarteko, Lantzeko ziripotak, Zuberoako zamaltzainak, Zubietako joaldunak eta dantzari garaikideak elkarrekin txirikordatzen asmatzea ez da gero ahuntzaren gauerdiko eztula. Non eta… Chillida-Lekun!\nDonostia 2016 Europako Kultura Hiriburutzaren programa aurrera doa, Chillida-Lekuk itxita darraien bitartean. Ez nuke nik inaugurazio-ekitaldiaren zauririk alferrik igurtzi nahi baina, nago, munduan makinatxo bat direla, kultura-urtea antolatzerakoan, Zabalagako belartzak eta larrainak gustura hartuko lituzketen hiriburuak.\nMaria Cristina zubia bezalakorik milaka dira han-hemenka. Chillida-Lekua, aldiz, bat bakarra munduan. Gaztelaniazko esaerak dioenez: Jainkoak muskirak demaizkio musuzapirik ez duenari ("Hortzik ez eta intxaurrak". Gotzon Garate, 2004).\nZiripotak, jendartean, Zabalaga baserritik ateratzen belartzarantza\nSarrera bana erosi zuten mila lagunak, zain\nZaldikoen edo zamaltzainen txanda\nEneko Gil, Ibon Huarte, Alain Maya, Urko Mitxelena eta Martxel Rodriguez... omen\nGizona erabat eranzten, biluzten, amaitu zen errito-ikuskizuna


Asko esan nahi du | Kirola | Berria\nAsko esan nahi du\nOriok bigarren bandera irabazi du aurtengo San Miguel ligan Pasaiako erlojupekoan, eta puntu batera du ligako lidergoa\nOrioko trainerua ziaboga bat ematen, atzo, Pasaiako estropadan. JON URBE / ARGAZKI PRESS\nGaraipen guztiek dute beren esanahia. Bakoitzak berea. Berdinak dira, baina ezberdinak ere bai aldi berean. Zentzu hori normalean kirolariak edo kirolariek aurki- tzen diote, beren eguneroko laneko konturen edota egoeraren batean oinarrituz. Normalean, ez dira zabaltzen kanpora gauza horiek. Aldagelakoak dira, intimoak. Atzo, Oriok Pasaian lortu zuen banderak asko balio du. Asko esan nahi du.\nBigarrena du aurtengo San Miguel ligan. Joan zen larunbatean, aurrenekoa, eta zortzi egunean lortu duen hirugarren bandera da, Gipuzkoako txapelketa irabazi baitzuen asteazkenean. Atzokoa erlojuaren aurka irabazi zuen, eta beste biak, ohiko moduan. Atzo, garaile zirela jakin berritan, Endika Alberdi aurrekalariak tosta bat behera egin zuen, Igor Makazaga entrenatzailea eta arraunlaria besarkatzera. Luzea izan zen bien arteko uztarraldia. Etxean irabaztearen esanahia azaltzen zuen besarkadak, biak baitira pasaitarrak, eta biak urte askoan San Juanen ibiliak. Esanahi sakonagoa ere izan zezakeen besarkadak. Atzo, Makazagak aldaketa batzuk egin zituen taldean. Alberdi bera, esaterako, hankatik traineruaren muturrera mugitu zuen, San Juanen jartzen zuen lekura, hain zuzen. Endika Uranga bera arraunean jarri zuen, besteetan kanpoan egon eta gero. Mikel Azkarate ohiko aurrekalariari atseden eman zion. Aldaketa horien guztien esanahia oso sakona da: taldearen balioa jartzen du agerian. Titularrak ez ezik, besteak ere gai dira banderak irabazteko. Prestakuntzako hilabete luzeetan egindako lanari sekulako balioa ematen dio horrek, eta egundoko indarra Makazagaren lan egiteko moduari.\nAtzoko banderaren esanahi batzuk dira horiek, sakonak, intimoak. Gero, beste batzuk ere izaten dira, hotzagoak, zenbakiekin lotura estua dutenak. Ligako sailkapenarena, esaterako. Orio puntu batera jarri zaio Kaikuri atzokoarekin. Eta izan zitezkeen gehiago, Kaikuk bigarren egin bazuen ere, estropadaren une askotan lidergoa galduta egon zelako. Bukatu egin zuen atzo ondo Bizkaiko ontziak, baina beste une guztietan ez zen fin ibili denborei dagokienez. Aurreko asteburuan ere ez zen fin ibili, eta galdera berehala sortzen da: zerbait pasatzen ari al zaio Kaikuri?\nHondarribiak egin zuen hirugarren, bigarren txanda menderatu eta gero. Goranzko bidean dator, eta banderen lehian da berriz ere, joan zen igandean Donostiakoa irabaztea kontu serioa izan zela aditzera emanez. Urdaibaik laugarren egin zuen, eta urrundu egin zaio ligako burua. Atzoko denbora denak ikusita, ondokoa da deigarria: lehen zazpi ontzien artean hamabi segundo egon ziren. Ez da ezer. Gaur, Orion izango du bederatzigarren estropada ligak (12:20).\nGipuzkoako liga eta KAE 1\nBeste bi estropada ere izan ziren atzo. Gipuzkoako ligako bigarren jardunaldian, emakumezkoetan, Zumaia liderrak irabazi zuen Pasaian, San Juan eta Hibaikaren aurretik. Gaur, Euskotren ligakoa dute Orion (12:00). KAE 1 ligan, Orion, Zierbenak indartu egin zuen lidergoa.


Adostutako konponbiderako bide orria osatzeko prest agertu da ETA | Euskal Herria | KAZETA\nETAko bi kidek zigilatutako arma batzuk erakutsi zizkieten egiaztatzaileei, 2014ko otsailean.\n"Bere armategien zigilatze prozesuarekin aurrera jarraituko du" segurtatu du ETAk Gara egunkariak maiatzaren 8an argitaratu duen agirian. Euskal eragileen artean partekatutako bide orri bat osatzea eta horretan armagabetzearen metodologia kontzertatua sartzea proposatzen du erakundeak.\n"ETAk dei egiten die euskal eragile politiko eta sozial guztiei, eta Eusko Jaurlaritzari bereziki, konponbidearen alde daudenen artean elkarrizketari ekin, gatazkaren ondorio guztiak gainditzeko arrazoizko bideak adostu eta, adostasun horien gainean, bide-orria osatzeko", adierazi du agirian. Abisatzen du, haren ustez, oinarri batzuk jada definituak direla eta Foro Sozialaren gomendioak, Baionako adierazpena, Gasteizko gobernuak berriki eta EH Bilduk egindako gatazkaren konponbiderako proposamenak hartzen ditu adibide gisa.\n"Prozesu eta bide-orri horren baitan, ETA prest dago armagabetzerako diseinu partekatu bat egiteko eta gainerako ataletan dagokion ekarpena egiteko", hots, arlo horretan zilegi diren eragileekin adostutako metodologia bat plantan ezartzeko prest dela dio. Eta eransten du: "prozesu hau bukatzerakoan ETAren armategi guztiak zigilatuak egongo direla eta ETAren armen auzia bideratzen hasita".\nAgiriak toki zabala eskaintzen dio Eusko Jaurlaritzaren jokatzeko manerari. Argi uzten du Gasteizko gobernuak eginkizun inportanta duela prozesu horretan : "konponbidearen alde eginez gero eginkizun garrantzitsua izan lezakeela".\nHaatik, deblauki adierazten du abenduaren 21ean egin zuen proposamenarekin, Jaurlaritzak "ez du akordioa bilatzen (…) ETAren armategiak zigilatzeko burutzen ari den prozesuari kalte egin nahi dio, ezker abertzalearen kontra egiteko duen estrategiaren baitan". Egun hartan, "Armagabetze azkar, bideragarri eta eraginkor baterako prozedura-proposamena" izena zuen dokumentua zabaldu zuen hedabideetan, ETAk dioenez, hunkitutako eragileekin aitzinetik partekatu gabe.\nOrokorki harturik, "Eusko Jaurlaritzak orain arte ez du ganora nahikorik izan ez alderdien arteko elkarrizketak bultzatzeko, ez euskal preso politikoen eskubideak defendatzeko, ez eta ezkerreko independentisten jazarpena sendotasunez salatzeko ere", erakundearen hitzetan. Nazioarteko Egiaztatze Batzordea bere egitekoa gainditu eta publikoki ETAren kontra agertzea bilatzen ari litzateke aspalditik Eusko Jaurlaritza, haren ustez.\n"Garaile eta garaituen" eskema erabiltzen ari litzatekeela deituratu du, gainera. Alabaina, bere ustetan, "gatazkari loturiko auziak, armagabetzea barne, elkarrizketa eta negoziazioaren bidez konpontzen dira eta aldeen distentsioa bilatzen da".\nHala ere, agiriak zehazten du : "Eusko Jaurlaritzak soilik ez, eragile guztiok berrikusi beharko genuke gure jarduna".


Cups of Tarot karta - Aukeratu Saioa\nCups of Tarot karta\nTarot txartelaren esanahia, maitasuna, alderantzizkoa eta gehiago x Tarot txartela: Kopako Bata\nhitz gakoak: Sentimendua, Intimitatea, Maitasuna\nBaieztapena: Bihotza zoriontasunerako irekitzen dut.\nCups of Ace da Cup of Suit-eko lehen karta eta bere energia emozional eta urtsuen muina eta iturria da. Oinarri emozionala, maitatuak sentitzen garen lekua, harreman estuenak, oraindik heldu samarrak eta gainezka dauden sentsazio sakonenak irudikatzen ditu. Etxeko zentzua da edozein ahaleginetarako laguntza osoa ahalbidetzen duen moduan, eta interpretatzen ari den edozein arazo edo harremanekin dugun konpromiso emozional sakona adierazten du. Gure bihotzeko baliabide emozional guztiak lantzeko puntu batean jarri izan balira bezala, itxaropenak handiak dira eta gure bedeinkazioak jasotzeko prest gaude. Hau oso karta espirituala da, gure Arimaren nahiekin eta beharrekin zuzenean elkarreragiten baitu, eta aukera batzuk edozein kosta ahala kosta jarraitu behar direla adierazten duen seinale berezia izan behar du. Horrez gain, nahikoa zuhur eta jakintsua izan behar dugula gogorarazten digu, izan ere, gure emozio indar handiak urrats bat gehiegi bultzatuko gaitu bidean gure sentimendu bakoitzari interpretazio hutsa eman nahi diogunean.\nMaitasun istorio berri baten hasierako esanahia, sormen prozesu berriak, inspirazioa edota mundura bizitzara ekartzeko prest dauden emozio biziak, Kupen Ace bat maitasunaren karta bera da eta maitasun irakurketa batean aurki daiteke. . Emozioaren, maitasunaren eta intimitatearen batasuna erakusten du, baita haurren joera emozionalak eta naifak ere, gordinak eta askotan erabiltzen ditugun defentsa mekanismoen babesik gabekoak izan daitezkeenak. Beste baterako konfiantza eta samurtasun nahikoa izanik, emozioz, errukiz eta laguntzaz izugarri aberatsa den zerbaiten muina bihur daiteke.\nCups of Ace-k karrera irakurtzeko bidea aurkitzen duenean, horrek esan nahi du kausa berri baten alde lan egitera inspiratuta gaudela eta egiten duguna benetan maite dugula, edo arazo pertsonalek guztiz distraitzen gaituztela eta ardurazko zereginekin konprometitu ezin garela. burutzeko dira. Irakurketa batean txartel honekin konpromisoa hartzeko aukera oso gutxi dago, hain dei sendoa jarraitu behar baita. Gure mundu profesionalean zerbait berria egiteko indar handia sentitzen badugu, hau da, deiari jarraipena emateko gure arimaren ibilbidera eramango gaituen beharrik zintzoena bezala jarraitzeko.\nUraren elementuaren energia sendatzeko iturria, Katiluen Batekoa, edozein motatako irakurketa osorako benetan itxaropentsua den karta da. Gogorarazten digu gure gorputza osasuntsu egongo dela gure mundu emozionala elikatzen badugu, eta gure fisiologiaren barruan inolako arazorik ez dela konponbiderik bitarteko egokiekin. Agian, maitemindu edo bizitzan inspirazio iturria aurkitzen dugunean konpondu ohi diren arazo psikosomatikoak ere aipa daitezke. Nolanahi ere, garrantzitsua da hemen gogoratzea mundu emozionalarekiko eta bere barnean aurkitzen diren blokeoekiko nahikoa maitasun eta dedikazioz sendatzeko ahalmena dugula.\nzein seinale mota den virgo\nKopako Ace alderantzikatua\nKatiluen Bata alderantzizko posizioarekin, zure buruari galdetu nahi al diozu emozio garrantzitsuak alfonbraren azpian bultzatu dituzun ala ez, haiei aurre egiten saiatuz. Elikatzen gaituen sentimendua lurperatzeko dugun joera ager dezake eta gure muin emozionalarekin bakarrik eta harremanetan egoteko dugun beharraz hitz egiten du, gure izaera indarra frogatzen saiatu beharrean, gure benetako nahiei muzin eginez. Besteekin komunikatu ordez, egia barneratzea eskatzen du eta aukera zuzena egitea eragozten digun harreman falta edo intimitatearen beldurra ager dezake.\nIragana - Kopa of Ace iraganean arazo emozionalaren muinera iritsi behar dugunean lotu, defentsa mekanismoak itzali edo bidean urrun eta urruntzea aukeratu dugunean harremanetan egon beharko genukeenean ikusi behar dugu. . Txartel honek argitasun emozionala behar du eta, beraz, iraganera joango da noiz bilatu behar dugun gaiaren muina bere oinarrian sortu den guztiari begiratu beharrean sentitu genuen bultzada emozional primarioaz geroztik.\nOraina - Pozgarria eta espiritualki potentzial emozionalez betea, orain konektatzeko eta sendatzeko irekitasuna dugunean erakusteko txartela da. Bizitzaren fase berri bat iragartzen du behar emozional berri bat jaio berri denean, haur bat mundura ekartzen ari garenean, eta gure Arimaren bidaian konpromisoa hartzeko zeregin berriak ditugunean. Emozio atseginak eta etxeko sentimenduak ditu hizpide, eta ingurune maitagarri, epel eta solidarioan igarotzeko esaten digu, bateriak kargatzeko eta gure bihotzaren deiei jarraitzeko.\nEtorkizuna - Gure etorkizunerako irakurgaian aurki dezakegun txartel itxaropentsua, erakusten digu gaur egiten ari garen guztia esperientzia berri, desberdin eta maitagarrietarako ateak garbitu eta irekitzen ditugula. Ez du ezartzeko baldintzarik, hori baita edozein bidaiaren amaieran ezinbestean itxarongo digun Arimaren garbitasuna. Gainera, gure urratsak definitzen ditu eta fedea gure mundura itzultzen du galdu badugu, jakina, asmo eta emozio garbienetarantz goazela, nahiz eta oraindik emaitza ezin dugun ikusi.\nHasi Saioa Taurus Helenistikoa Pribatutasun Politika Irakurtzen Dut\nzer den zodiako zeinua maiatzaren 29an\neskorpioiak eta Leo-k bateragarritasuna maite dute\nzer zantzuekin bateragarriak diren eskorpioak\nakuarioarekin zein zeinurekin bat egiten du


kritiken hemeroteka » Piano gainean gosaltzen\n« Hildakoen bakea | Amodioa eta ihesa »\nPiano gainean gosaltzen / Harkaitz Cano / Erein, 2000\nPiano gainean gosaltzen Castillo Suárez / Guaixe, 2001-02\nHarkaitz Canok Joseba Jaka II. Literatur beka lortu eta poema-liburu bat idaztera New Yorkera joan zen zortzi hilabetez. Hala, Martxelo Otamendik enkargua egin zion joan aurretik: Egunkarirako kronikak idatz zitzala astero. Kronika horien ondorio zuzena da Piano gainean gosaltzen. Izan ere, kronika-liburu honen zenbait puska Egunkarian agertu ziren 1999an. Kronika horien bidez jabetu ziren asko Harkaitz, besteak beste, Txuspo Poyo altsasuar artistarekin bizi zela Brooklyneko loft batean, alegia etxebizitza bihurtutako —eta erdi okupatutako— fabrika batean.\nHarkaitzek dio pertsonak ez direla hiriez maitemintzen, pertsonez baizik. Dena den, denok dugu ziutate bat bihotzean eta Canok New York du bere baitan eta itzuliko da egunen batean, nahiz eta badakien agian ez duela utzitakoa aurkituko. Aztarna handia utzi dio New Yorkek Canori, han eginiko harremanak errazki desagertuagatik.\nNik Canoren deskribapenak maite ditut. Gaitasun ikaragarria du oharkabean pasatzen zaizkigun gauzak interesgarri egiteko, xehetasunez beteriko deskribapenen bidez irakurlearen arreta lortzeko. Horiengatik merezi du liburua irakurtzea.


Hasterako, histeriko | Kirola | Berria\nGuztia birrintzeko prest. Harmailako aulkiari atxikita entrenatzailea kaleratzeko botoi bat ipiniz gero, partidak klik eta klik igaroko lituzkete ikusle askok. Atsekabeekiko tolerantzia hutsaren hurrengoa da egun zale gehienen artean, eta porrot bakoitza norbaitek ordaindu beharreko irain onartezintzat hartu ohi dute. Baskoniak denboraldiari lehen sei partidetatik lau galduta ekin —azkena imajinatzerik dagoen tokirik okerrenean—, eta erreakzio histerikoak nagusitu dira. Taldearen gabezia taktikoak zuzentzeko Velimir Perasovicen gaitasunik eza frogatutzat dute hainbatek. Hasi eta hiru astera hondeamakinak sartu nahi dituzte, obra salbatzeko modurik ikusten ez dutela eta.\nErraz konpontzekoak. Baskoniaren lehen sei norgehiagoka ofizialen laginak ez du justifikatzen atarian aipatu etsipena. Hutsune agerikoak antzeman zaizkie gasteiztarrei, baina inola ere ez konponezinak. Blokeo zuzenaren zaintzarekin ezin asmatu dabiltza jokalari gehienak, baina goi mailako banakako defentsa erakusten ari diren tipo berberak dira, eta entrenamenduetan arintzeko moduko buruko mina behar luke horrek. ACB ligan galdutakoetan bigarren aukera gehitxo oparitu du Baskoniak (Bilbon batik bat), baina horrek ere ez dirudi kezkatzeko modukoa: Euroligako onenetakoa da Baskonia errebotean, eta arlo horretan aintzat hartzeko zenbakiak bermatu izan dituzten pieza atletikoz josita dago taldea. Kanpoaldetik jaurtikita argi mordoxka huts egin du; Nik Stauskas egokitzea lortzen badu, esparruko gorputz pilaketen arazoak ere hobera egin behar luke. Baskoniaren gabezia guztietan kezkagarriena azken txanpak egoki kudeatzeko ezintasuna da —lau lehia estu, lau porrot—. Baina hori ere ez da betirako kondena, zeren elitean denbora gutxi daramaten Luca Vildoza eta Pierria Henry apurka tenple handixeagoa azaltzen hastea ez baita sinetsi ezinezko hipotesia ere.\nKoiunturatik estrukturara. Igande gauez Perasovicen kaleratzea eskatu zuten zaleak ez ditu Baskoniaren kaskarkeriak ernegatu. Koiunturari buruzko purrustadetan, estrukturalak diren arazoei buruzko frustrazioak egin die ihes. Kirol zuzendaritzaren azken urteetako ildoa benetan da bitxia, eta klubaren argibideak eskaintzeko tradiziorik ezak erabaki asko ulertezin bilakatzen ditu. ACB ligan, beste inori egokitzen trabarekin ari da Baskonia: 11 fitxa baino ezin ditu inskribatu, eta hamar izango dira kupo moduan ari diren Toko Xenegelia, Ilimane Diop edo Miguel Gonzalezek min hartuz gero. Ez dirudi entrenatzaileari minutuen banaketa zentzudunagoa inork eskatzen dionik. Jokalari garrantzizkoenak modu arriskutsuan zukutzen ari da Perasovic, eta karga hori zertxobait arindu ahal luketen beste batzuk baztertuak ditu. Baskoniak baliabide ugari bideratu izan ditu bekadun programara. Ez dago batere argi haietaz zer espero duen, lehen taldean integratu eta protagonismoa eskura dezaten bide orririk ez da antzematen. Miguel Gonzalezen kasuari so, Baskoniaren bospasei urteko eskaintza jasoko duen hurrengo nerabeak kontratuari uko egin eta gazteekiko planteamendua etengabe aldatzen ez den beste nonbaiten proba egitea du zentzuzkoena.\nEz luke ahaztu behar. Horiek hala, kirol zuzendaritzaren erreflexu falta da azken urteetako Baskoniaren fenomeno deigarriena. Jokalari bat lan saio batean lesionatu, eta hurrengorako fitxaketaren bat prest izan ohi zuen klubaz ari gara. Egun, ordezko hegal-pibotaren gabezia apropos zuzendu gabe urteak eman ditu. Tarteka, Alfredo Salazarrek asmatzen jarraitzen du bere apustuekin, eta eskerrak. Zuzendaritzaren, idazkaritza teknikoaren eta unean uneko entrenatzailearen artean adostutako epe luzerako ildo bateratu eta argirik ez da kanpotik igartzen, eta kantxako txikikeria estrategikoak baino askoz kezkagarriagoak dira hainbat esparrutako definizio falta eta jokamolde kaskagogorrak. Denboraldia bideratzeko moduan da Baskonia, jakina. Baina sekula ez luke ahaztu behar: bulegoetan negoziatutako lizentzia bati esker ari da Euroligan. Azkenaldian ACB ligan pilatu merituengatik balitz, sarri jokatu beharko luke Eurokopan.


Lapiko Kritikoa » A\nAPALATEGI, Jokin [Ataun, Euskal Herria, 1943- ] Biografia\nNormalizazioan boterearen portaera da funtsezkoena. (2007-05-06) Argiak Jokin Apalategiri egindako elkarrizketa. Bertan, bere garaiko pentsamendua, ETAren sorrera eta Euskal Herriko prozesuari buruzko iritziak ematen ditu.\nTentsio handiagoetara goaz. (1986-10-05) Naziotasunaz eta identitateaz dihardu hemen Jokin Apalategik. Ezker Abertzalearen baitan dauden naziotasun desberdinez (Brankak bere garaian ordeztutako hizkuntza naziotasuna,, adibide bat aipatzearren) eta teoria mailan nazioaz eta nazionalismoaz oro har hitz egiten du.\nARANA GOIRI, Sabino [Abando, Euskal Herria, 1865-1903] Biografia\nSabino Arana: Euskara eta Kultura. (2004)Iturria: Euskaltzaindia. Xabier Kintana, Paulo Iztueta, Piarres Xarriton, Txomin Peillen, eta abar gehiagok Sabino Aranaren pentsalmenduaz dihardute. Euskararekin zuen loturaz eta gaur egungo egoera linguistikoaz mintzo dira. (Liburua)\nARIZMENDIARRIETA, Jose Maria [Markina, Euskal Herria, 1915-1976] Biografia\n“El hombre cooperativo. Jose Maria Arizmendiarrieta” (1992) Joxe Azurmendiren liburua, gaztelaniaz.\nPensamientos. Arizmendiarrietaren pentsamenduaren zutabeak erakusten duen zitez pilatutako liburua, Joxe Azurmendik hautatuak.\nARREGI, Rikardo [Andoain, Euskal Herria, 1942-1969] Biografia\nBiolentziaz, in Herriaren lekuko. (1972) Jakin, Arantzazu. Biolentziari buruzko hausnarketa ttipi baina era berean sakona.\nRikardo Arregi: bizitza eta obra. Hizkuntza politikarako sailburuordetzak ateratako dokumentu bat duzu hau. Rikardo Arregiren bizitzaren errepasoa egiten du: bere obra garrantzitsuenak eta euskal kulturaren alde egindakoak aipatuz, beste gauza batzuen artean.\nAZKUE, Resurreción Maria [Lekeitio, Euskal Herria, 1864-1951] Biografia\nIntelektuala nazioa eraikitzen: R.M Azkueren pentsaera eta obra (2008) “Pertsonai ezaguna dugu Azkue arlo batzuetan baina lan honetan gai berria bihurtu du autoreak. Eta horretan datza ikerketaren berrikuntza: Azkueren lana Azkueren bizi esperientziatik abiatuz aztertzen du bere osotasunean.” Euskaltzaindia.\nAZURMENDI, Joxe [Zegama, Euskal Herria, 1941 -] Biografia\nBortxaren kondenamaniaz edo kontzientzien kontrolaz (2009) 2009ko TopASKEtetan, Eva Foresten oroiz, eta Alfontso Sastreren omenez egindako hitzaldiaren testu moldaketa duzu honakoa. Joxek Euskal Herriko gatazka politikoa baldintzatu duen kondenaren maniaz ari zaigu artikulu bikain honetan. Indarkeria kondenatu behar da? Ez kondenatzea inmorala da? “Ez, ETAren bortxa kondenatu gura ez izatea ez da derrigor ETAren alde egotea, eta gutxiago ETAk egiten duen guztiaren alde egotea. Da, lehenik eta behin, xibboletaren probari uko egitea: ibi edo pasabide kontrolatzaileen tranpan ez erori nahi izatea. Eta da, bigarren, kondenaren erritual obligatuari Botere publikoak ezarri dion balioa eta esanahiarekin desadosasuna erakustea. Da, txantaiaren taktika politikoa salatzea. Ez da tragedia ignoratu eta mutu gelditzea. Inposatu den mintzairan ez mintzatu nahi izatea da, mintzaira hori isiltasunarekin kondenatzea. Da, “terrorismoaren” aurka joateko aitzakiaz muntatu den Inkisizioan denok parte hartu behar izateari muzin egitea. Nazkaturik egotea pantomima guztiarekin.”\nElkarriren elkarrizketa (1999) Garaiko egoera politikoaz mintzatzen da hemen Joxe Azurmendi pentsalaria. (Elkarrizketa)\n“Epilogoa. Irakurketari jarraituz gogoetan.” (2003) Aiestaran, Ignacio: Munstro abertzalea. Donostia: Elkar. (Liburuaren epilogoa) Euskaldunon kontraesanak, multikulturalismoaren gezurrak eta egiak, identitatearen problemak, negritudea,… Gai sakonak lantzen dituen epilogo zorrotza, idazleak berak bere buruari idazten diona.\nHitz berdeak. (1971) 1971an argitaratu zen Poema bilduma paregabea. (Liburua)\nHizkuntza, askatasunaren espazioa. (?) Paulo Iztuetari egindako liburu omenaldi batean Joxek egindako hitzaurrea duzu honakoa. Hizkuntza eta pentsamenduari buruzko hausnarketa bikaina. Bertan Georg Steiner, Wittgenstein, Gomez Pín eta beste batzuen pentsamenduetaz baliatzen da gai mamitsu hau argitzen saiatzeko. Luis Haranburu Altuna eta Jon Sudupe euskal pentsalarien hizkuntzaren ikuspegi esentzialista/erredukzionista (Steven Pinker neurobiologoarena, hain zuzen) eta Steinerren pentsamenduaren erabilpen eskasa ere kritikatzen da bertan. Azkeneko tesia sinplea da: tituluak esan bezala, hizkuntza, askatasunaren espazioa da.\nHumboldt eta Renanen nazio kontzeptua. (2003) Espainiatik egiten den bereizketa dugu honakoa: nazioaren kontzeptu Frantziar demokratikoa, unibertsala; Alemaniar nazionalismoa, etnikoa, partikularra. Azurmendik dikotomia gezurti honekin apurtu nahi du. Renanetik Humboldtera Goethetik pasata ez dago oposiziorik, garapena baizik. Renanen nazio kontzeptua (Frantziar nazionalismoak hartuko duena) hiritarra bai, baita arrazista da ere (eta anti-indibidualista). Renanentzat, nazioak badaude, baina Frantzia eta Alemania bakarrik, inolaz ez Alsasia (esaterako). Frantses nazionalismo / alemaniar nazionalismo binomioa funtsgabea dela erakusteko beraz, bi pentsalari paradigmatiko aztertzen ditu.\nHistoriaren problemak. (1992) Euskaldunak eta Espainolak (Elkar, Donostia, 1992) liburutik ateratako kapitulu bikain bat, historiari buruz.\nIndarkeria eta balio berrien bilaketa (1998) Hik hasik, 1998. urteko topaketetan emandako hitzaldia. “Hik Hasi/baloreak irakaskuntzan” monografikoan argitaratu zen. Donostiako Udako Ikastaroetan eman zen ere Uztailean. Etikari buruzko hitzaldi bikaina. Bertan, erlatibismoa eta absolutismoa, biolentziaren afera, eta abar lantzen ditu.\nJoxe Azurmendi: askatasunaren pentsalaria (2010) HEGATS aldizkariaren 45. zenbakia Joxe Azurmendiren monografiko bat da. Bertan, Olariaga eta Jimenez filosofian lizentziatuek Azurmendiren pentsamendura sarrera bat landu zuten. Esan bezala, beraz, Azurmendiren pentsamendura sarrera egin nahi duenarentzat.\nManifestu atzeratua (1968) 1971n Hitz berdeak poema liburua argitaratu zuen Joxe Azurmendik. Bertan, zentsurak debekatutako poema bat daukagu esku artean. Estilo zuzen eta pertsonalean pentsatuak eta idatziak, Euskal Herriarentzat -tamalez- denboraz kanpokoak diren hausnarketa erdi filosofiko – poetiko ekarri zizkigun gure artera. Laburra bezain ederra.\n“Mirande oso koherentea da bere pentsamenduarekin” (1989) ARGIAk urte hartan Joxe Azurmendiri egindako elkarrizketa dugu hemen, Schopenhauer, Spengler, Nietzsche Miranderen pentsamenduan” liburuaren harira. Elkarrizketa oso interesgarria.\nSchopenhauer, Spengler, Nietzsche Miranderen pentsamenduan. (1989) Liburu honen pasarte batzuk aurkituko ditugu hemen. Borroka politikoari buruz, Mendebaldearen dekadentziari buruz eta Euskal Herriaren dekadentziari buruz Mirandek zuen ikuspegia aztertzen da bertan.\nThe democrats and the violent. Demokratak eta biolentoak liburua ingelesez irakurri nahi duenarentzat. Demokraziaren fundamentoak arakatzen dituen liburua: bikaina bezain zorrotza. (Liburua)


2016 uztaila | Gaitzerdi\nHasiera » Data honetan egindako artikuluak: uztaila, 2016\nPosted in Bertsolaritza, Feminismoa, Sailkatugabeak\nAinhoa Agirreazaldegik egin du aurkezpena. Arratsaldeko saioan (19:00etan Tabakaleran) arituko diren inprobisatzaileak aritu dira elkarrizketan: Karen Owen: Galestarra, kazetaria. Ikuspegi politiko kulturala du bere jardunak. Gizonezkoek taldearen babesetik inprobistatzen dute eta berak askotan bakarka inprobisatzen du eta saiatzen da poesia leku ezohikoetara eramaten (autobusak, kalea…). Maria Isabel Servera: Mallorcarra, duela sei urte hasi zen inprobisatzen. Autodidakta. Euskal...\nTreva Lindsey: Hip hop feminista bideoean azalduta\nEuropa bat-batean jardunaldien barruan, uztailaren 13an kantu inprobisazioa eta genero ikuspegia landu dute. Treva Lindseyk hip hopa eta feminismoa gaia aztertu du. Lehenik arte hori deskribatu du: “Hip hopean ahots politikoa oso garrantzitsua da. Graffitiekin ere lotuta dago gure mugimendua. Artea mugimendua, ideia horri eusten diogu: gorputzaren mugimendua erabiltzen dugu ahotsari indarra emateko. Brake dance-a ere hip hoparekin uztartzen da. DJa, raplaria, dantzari taldea, jendea...\nElizabeth Tolbert: Kareliako emakumeen negarraren indarra\nEuropa bat-batean jardunaldien barruan, uztailaren 13an kantu inprobisazioa eta genero ikuspegia landu dute. Elizabeth Tolbertek negarlarien ohitura oso bitxi bat azaldu du, Euskal Herriko plañiderak edo negarlariak gogora ekar diezazkigukeenak: “Karelia-ko (Finlandia eta Errusia artean) Itkuvirsi kantuak emakume zaharrenak direla uste izaten da, eta ezkontzetan kantatzen da, ezkontzen den emakumea bere familiarentzat hiltzen delako eta parte izatera doan familian jaiotzen delako....\nJone Miren Hernandez: Zer gertatzen da bertsolaria emakumea denean?\nEuropa bat-batean jardunaldien barruan, uztailaren 13an kantu inprobisazioa eta genero ikuspegia landu dute. Jone Miren Hernandezek “Bertsoa bizitoki, hitzaren arkitekturak eta generoaren hertsadurak” hitzaldia eman du. “2008an hurbildu nintzen Mintzolara eta hor jarri nuen martxan ikerketa. Bertsolarien giroa kutsakorra da eta urte hauetan saiatu naiz nire ahotsa aurkitzen eta nire begirada. Nondik begiratu bertsoari? Ertz asko ditu eta ikerketa arlo desberdinak. Duela...\nHuastecak, neska gazteek maisu zaharrari tailerrean ikasia\nEuropa bat-batean jardunaldien barruan, uztailaren 12an Transmisioa izan da gai ardatza. Rebeca Limón, Dana Sofua Limón eta Diana Laura Hernández Huasteca herrikoak dira, Mexikon. Euren gaztetasuna nabarmendu dute umore handiz, “15-18 urte artekoak gara, arraro sentitzen gara zuen aurrean, gazteenak gara-eta”. Hiriko neska gazteak huapangoa jotzea, horra tailerrek ekarri dutena. Tailer haien berezitasuna, euren kasuan behintzat, bersadore zahar batek (eskolatu gabeak) zuzenean...


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Instalazio elektriko eta automatikoak (Heziketa Zikloa). Erdi zikloa" topic_facet:"Elektroteknia (Modulua)" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Instalazio elektriko eta automatikoak (Heziketa Zikloa). Erdi zikloa Proposatutako gaia: Elektroteknia (Modulua) Generoa / Forma: Curriculumeko baliabideak\nElektrizitatea eta Elektronika (Lanbide Arloa) 7 Elektrizitatea eta automatismo elektrikoak (Modulua) Elektroteknia (Modulua) Instalazio elektriko eta automatikoak (Heziketa Zikloa). Erdi zikloa Instalazioa eta mantenimendua (Lanbide Arloa) 7 Lanbide Heziketa Gehiago ... Mantentze-lan elektromekanikoa (Heziketa Zikloa). Erdi maila 6 Automatizazioa eta robotika industriala (Heziketa Zikloa). Goi maila 6 Muntaia- eta mantentze-lan elektriko/elektronikoak (Modulua) 6 Potentzia-sistemak (Modulua) 4 Sistema elektroteknikoak eta automatizatuak (Heziketa zikloa). Goi maila 4 Sistema eta zirkuitu elektrikoak (Modulua) 3 Beroa sortzeko instalazioak (Heziketa zikloa). Erdi maila 3 Hozteko eta girotzeko instalazioak (Heziketa Zikloa). Erdi maila 3 Instalazio termiko eta fluidodunen mantentzea (Heziketa zikloa). Goi maila 3 Instalazioa elektrikoak eta automatismoak (Modulua) 3 Sistema elektrikoak eta automatikoa (Modulua) 2 Sare elektrikoen eta transformazio-zentroen garapena (Modulua) 1 Fabrikazio-teknikak (Modulua) 1 Instalazio elektrikoak eta automatismoak (Modulua) 1 Sistema elektroteknikoak eta automatizatuak (Modulua) 1 Sistema elektroteknikoetako eta automatizatuetako proiektua (Modulua) Guztiak ikusi ... gutxiago ...


Lan Harremanen Zuzendaritza - Gobernantza Publiko eta Autogobernu Saila - Eusko Jaurlaritza - Euskadi.eus\nTitularra: Jon Agirre Huerga\nLan Harremanen Zuzendaritzak, dekretu honen 5. artikuluan aipatzen diren egitekoez gain, honako eskumen hauek ere izango ditu:\nFuntzio Publikoko Sailburuordetzari laguntzea Autonomia Erkidegoko Administrazio Orokorraren eta Instituzionalaren eremuko negoziazio kolektiboaren edukiak eta mugak prestatu eta proposatzen.\nAutonomia Erkidegoko Administrazio Orokorraren eta Instituzionalaren ordezkari izatea sindikatuekin eta langileen beste ordezkapen-organo batzuekin egiten diren elkarrizketetan eta negoziazioetan.\nLangileen ordezkariekin lortutako edo izenpetutako akordio edo hitzarmenen ondorioz sortutako organo edo lantaldeetan sailaren ordezkari izatea, baldin eta akordioan espresuki beste organo bati esleitu ez bazaio egiteko hori.\nTxostena egitea, izenpetu baino lehen eta nahitaez, Autonomia Erkidegoko Administrazio Orokorreko eta Instituzionaleko eta gainerako sektore publikoko langileen ordezkariekin lortu edo izenpetu beharreko akordio edo hitzarmenei buruz.\nSailei, erakunde autonomoei, zuzenbide pribatuko erakunde publikoei eta sozietate publikoei laguntza ematea, eta parte hartzea, hala badagokio, langileen ordezkariekin egin beharreko negoziazioetan.\nAutonomia Erkidegoko Administrazio Orokorreko langileen ordezkariekin izenpetutako akordio eta hitzarmenen indarraldiari eta aplikazioari buruz sortzen diren administrazio- eta lan-arloko gorabeheren gaineko txostena egitea eta horiek ebaztea, eta aplikazio komuneko jarraibideak ezartzea.\nLangileen bertaratzea kontrolatzeko aplikazio-irizpide komunak ezartzea, eta aplikazio informatikoa administratzea.\nAutonomia Erkidegoko Administrazio Orokorrak eta Instituzionalak borondatezko gizarte-aurreikuspeneko erakunde edo sistemetan duen parte-hartzea kudeatu eta koordinatzea, bazkide edo ekarpen-egile gisa esku hartzen badu.\nLangileei gizarte-laguntzak ematea eta laguntzok kudeatzea, eta horiek izapidetu eta ebatzi behar dituzten sailek eta erakunde autonomoek jarraitu beharreko gidalerroak ezartzea, indarreko legeen arabera.\nLan-harremanekin, lan-baldintzekin eta giza baliabideak antolatzearekin eta zerbitzu publikoen kalitate handiko eredu batera egokitzearekin zerikusia duen guztiaren segimendua eta ebaluazioa egitea.\nFuntzio Publikoko Sailburuordetzak Administrazio Orokorraren eta haren erakunde autonomoen eremuan hartutako laneko segurtasunaren eta osasunaren arloko aplikazio-irizpide komunak betearaztea.\nLaneko segurtasunaren eta osasunaren arloko kultura egokia sustatzea, bai eta prebentzio- eta zuzenketa-neurriak diseinatzea ere, eta organo eskudunek betearaz ditzatela bultzatzea, koordinazio-irizpideak ezarrita, beharrezkoa balitz.\nEuskal Autonomia Erkidegoko Administrazio Orokorraren eta haren erakunde autonomoen Prebentzio Zerbitzu propioa kudeatzea.\nEskubide Pasiboen Batzordearen euskarri administratiboa izatea, eta Euskal Autonomia Erkidegoko Administrazioan zerbitzuak egin zituen langileriaren eskubide profesional eta pasiboen testu bategina onartzen duen maiatzaren 13ko 1/1986 Legegintzako Dekretuan aurreikusitako prestazio ekonomikoak emateko espedienteen eta proposamenaren izapidetzea kudeatzea.\nLan Harremanen zuzendaria


Herri Kirolak | Okerrak Blusa eta Neska Taldea\nUrtero, uztailaren 25ean, Santiago egunean, Okerrak kuadrillak parte hartzen du Blusen eta Nesken Batzordeak antolatutako Foru plazako herri kirolen erakustaldian.\nGure kirolari ospetsuek gogor entrenatzen dira urtean zehar aurrez aurre jartzen zaizkien kuadrilla guztiei irabazteko sokatiran zein lokotx-bilketan. Eta argi ibili, upelak noiz iritsiko zain daude eta!\nPublikoaren gozamenerako eta Okerrak kuadrillaren bitrina-arasak trofeoz betetzen jarraitzeko, entrenatzaileak, hurritz-makila eskuan, arduratzen dira kirolariak kontzentratuta egoteaz une oro, eta are txapelketaren bezperan kirolarien logeletan zaintza egiteaz, gure atletek gauaren arriskuen aurrean amore eman ez dezaten.\nEgunotan hain inportantea den elikadurari dagokionez, nabarmendu egiten da patentatu dugun sistema berritzailea: gosaltzeko azokan erositako eta zuritu gabeko 5 berakatz-ale fresko hartzea, baita ganadu azokako behirik ederrenaren errapeetatik zuzenean zurrupatu beharreko litro bat esne ere.\nOhitura honi jarraiki, ez dago irabaziko digunik ere!


Asociación Republicana Irunesa "Nicolás Guerendiain" Rueda de prensa Diario Vasco, abril 2008\nNicolas Gerendiain Irungo Elkarteak omenaldia egiten die II. Errepublikako emakumeei\nEuskadiko Kutxako erakusketa-gelan, argazki-erakusketa izango da garai hartako pertsona eta kolektibo sonatuei buruz. Eskualdeko lau musika-taldek joko dute hilaren 13an, jai errepublikarrean\n08.04.04 - MARÍA JOSÉ ATIENZA\nVíctor López, Marijo Nogués, Carmen Pineda, Aritz Etxebeste eta Ricardo Sánchez izan ziren ekitaldiak aurkeztu zituztenak. [DE LA HERA]\nEmakumea eta Errepublika erakusketa: Euskadiko Kutxaren erakusketa-aretoan, apirilaren 8tik 20ra, 19:00etatik 21:00era, lan-egunetan, eta 11:30etik 13:00etara, igandeetan. Emakume errepublikarren 45 argazki egongo dira (ospetsuen argazkiak eta kolektiboen irudiak, haien artean, Irungo emakume pospologileak).\nJai Errepublikarra: Hilaren 12an, larunbatean, ospatuko da Urdanibia plazan. Graffiti-lehiaketa egingo da (16:30-19:30) eta kontzertu bat, 20:00etan, bertako taldeekin (Melmac, Neutral Pick, Sin papeles eta Planta baja). Jasenolaf malabare-taldeak girotuko du arratsaldea\nBandera-jasoera: Hilaren 13an, 12:15ean, oinezko ibilaldia abiatuko da Irungo Errepublikarren Zentroa zegoen tokitik (egungo HAZ), Zabaltze plazaraino, han bandera errepublikarra Riegoren himnoaren doinuan jasotzeko.\nIRUN. DV. Nicolas Guerendiain Irungo Errepublikaren Elkarteak atzo aurkeztu zituen 1931ko apirilaren 14an aldarrikatu zen II. Errepublikaren 77. urteurrena dela eta. Aurten, emakume errrepublikarra omentzea erabaki du elkarteak, helburua delarik Sexu-askapenaren, lege-berdintasunaren eta independentzia ekonomikoaren alde egin zuten borrokaren oroimena berreskuratzen laguntzea, esan zuen, euskaraz, Mari Carmen Pinedak.\nTalde irundar honen asmoa da "arlo guztietan emakumearen bizimodurako II. Errepublikak ekarri zituen aurrerapenak oroitu eta zabaltzea, haietako asko gaur egun oraindik ere ez baitira gauzatu".\nII. Errepublikak bidea ireki zuen sexuen arteko berdintasuna, legez zein ezkontzaz kanpo jaiotako seme-alabentzako eskubide berberak, ezkontza zibila, dibortzioa, abortoa aldarrikatzeko lege-aldaketak egiteko, norberaren eta familiaren bizimodua aldatuz, esan zuen Pinedak.\nProstitutak atenditzeko hainbat zentro ere sortu ziren. Haietan, ostatua eman eta lanbide bat irakasten zitzaien. Fabriketan erditzearen aurka borrokatu ziren, heziketa-lan handia egin zen gaixotasun beneroak saihesteko, jakinaren gaineko amatasunean eta sexuan hezteko ikastaroak egin ziren eta emakumearen kukltur-prestakuntzan borrokatu zen, sufragio unibertsala ezartzeaz gainera, jarraitu zuen Marijo Noguesek.\nAurrerapen haiek guztiak errotik moztuta geratu ziren altxamendu militarraren eta diktadura ezartzearen ondorioz; izan ere, sufrimendua erein zuten, eta emakumea senarrarekiko mendeko egoerara igaro zen berriz.\nNicolas Gerendiain Elkarteak hainbat jarduera bideratuko ditu apirilean, emakume errepublikarrak gogoratzeko eta omentzeko. Nabarmenduena erakusketa da; 45 argazki baino gehiago ikusi ahal izango dira, garai hartako emakume errepublikarrekin zerikusia dutenak. Batzuetan itzal handiko emakumeak (haietako batzuk irundarrak), beste batzuetan, kolektiboak, emakumezko presoak edo irakasleak; haien artean, pospologile irundarrak nabarmentzen dira, azaldu zuen Marijo Noguesek.\nErakusketa hau Euskadiko Kutxako aretoan izango da (Colon hiribidea) apirilaren 8tik 20ra, 19:00etatik 21:00etara, lan-egunetan, eta 11:30etik 13:00etara, igandetan. Erakusketaren inaugurazioa hilaren 8an egingo da, 19:30ean\nHilaren 12an, larunbatean, Jai errepublikarra ospatuko da Urdanibia plazan. Egun horretarako antolatutako jarduerak: Graffiti Lehiaketa (16:30etik 19:30era), hamar lehiakide inguruak parte hartuko dute, Errepublikarekin zerikusia duten gaiei buruz.\nArratsaldeko zortzietan, koontzertua hasiko da, eta eskualdeko lau musika-taldek parte hartuko dute. Honakoak, hain zuzen: poparen eta rock kosmikoaren artean mugitzen diren bost gaztek osatzen duten Melmac taldea; Neutral Pick, punck rocka eta hardcorea lantzen duten taldea; Sin Papeles, rap-a eta ragga nahasten dituen bost gazteko taldea eta, azkenik, hiru kidek osatzen duten Planta Baja hardrock taldea.\nKontzertua hasi arte, Jaxenolaf malabare-taldeak girotuko du arratsaldea Urdanibia plazan.\nIgandean, hilaren 13an, II. Errepublikaren aldarrikapenaren 77. urteurrena ospatuko da. Programaren hasieran, oinezko ibilaldia izango da; 12:15ean abiatuko da Irungo Errepublikarren Zentroa zegoen tokitik, gaur egun HAZ dagoen tokitik. Ibilaldia San Juan plazan amaituko da, eta han, 13:00etan, manifestu bat irakurriko dute, eta bandera errepublikarra jasoko dute, Riegoren Himnoaren doinuan. Ondoren, eta aurreko urteetan bezala, herri-bazkaria egingo da. Parte hartu nahi duten pertsonak harremanetan jarri ahal dira Nicolas Gerendiain Errepublikarren Elkartearekin, telefono honetan: 669-075423.\nMarijo Noguesek, kolektiboaren izenean, dei egin zuen atzo hala nahi duten hiritarrek hilaren 13an bandera errepublikarrak jar ditzaten balkoietan.


Europar Komisioaren plastikoen inguruko estrategia berria.\nAzala » Bloga » Plastikoen inguruko europar Komisioaren estrategia berria.\n31 Urt, 2018 | BESTE, GAUR | 0 comments\nKomisio Europarraren Frans Timmermans presidente ordearen hitzetan, “ez badugu plastikoak porduzitu eta erabiltzeko dugun modua aldatzen, 2050 urtean itsasoan plastiko gehiago egongo dira arrainak baino”.\nDatuak beldurgarriak dira:\nUrtero, Europako biztanleok 25 milioi tona plastiko hondakin sortzen ditugu eta horietatik bakarrik %30 birziklatzen dira.\nMundu osoko hondartzetan aurki ditzekegun hondakinen %85a hondakin plastikoak dira.\nBiztanleak geroz et aukera gahiago ditugu hondakin hauek mirko plastiko eran jaten amaitzeko, osasunarentzako oso kaltegarria direlarik.\nHonek Bruselako alarmak piztea eragin du eta Europako Komisioa ondorioz, mugitzen hasi da. Horregaik, 2018ko urtarrilak 16an Europar Komisioak plastikoen inguruko estrategia berri bat aurkeztu zuen.\nPlastikoen inguruko estrategia.\nEstrategia hau, 2015ean aurkeztutako Ekonomia Zirkularrarentzeko Ekimen Planaren markoan ezarten da eta hiru helburu nagusi ditu:\n2030rako plastiko guztiak birziklagarriak izatea.\nErabilera bakarreko plastikoen kontsumoa murriztea.\nMundu mailan mikroplastikoen erabilera murriztea.\nEstrategiak, ingurumena plastikoen kutsaduratik babesteaz gain, handipena eta berrikuntza sustatuko ditu eta guar arte erronka moduan ikusten zen egoera bat, Europaren etorkizunerako aukera positibo batean bihurtzea ahalbidetuko du.\nHonek auera bat eskaintzen du Europar Batasunean produktuak diseinatzeko, porduzitzeko, erabiltzeko eta birziklatzeko dugun modua bilakatzeko.\nZICLA-n, hondakinak eraldatzeko aukera moduan ikusten ditugu. Badakigu urtero milaka tona hondakinek hondakindegietan edo erraustegietan amaitzen dutela. Halaber, kontuan hartzen dugu 2050 urterako mundu mailako populazioaren %70a hirigunetan biziko dela eta honek hainbat erronka ekarriko dituela, adibidez hondakinen kudeaketa. horregatik, ZICLA-n hondakinak industriarentzeko lehengaietan bihurtzeko konpromezua hartzen dugu gure ingurumena hobetzeko asmoz. Plastiko hondakinen kasu konkretuan hurrengo proiektuak garatu ditugu:\nErrefusetik lortutako plastikozko galautsa birziklatuak.\nTetrabrik ontzien hondakinen aplikazio industriala.\nErabileraz kanpoko kable elektrikoetatik datozen plastikozko hondakinen erabilera industrian.\nBig Bag-en hondakinen balorizazioaren azterketa teknikoa eta konomikoa.\nFENIX Proiektua: Tresna Elektriko eta Elektronikoen Hondakinetatik datozen plastiko estirenikoekin lehengai berri baten garapena.\nRolling Plastics, erabileraz kanpoko ibilgailuetatik plastikozko galautsak lortzea.


Oñatiko jolas biltzaileak | www.hurretik.eus\nOñatiko jolas biltzaileak\nIZENA: Oñatiko jolas bilatzaileak\nAZKEN XEDEA: Jolas bat asmatzea\nA 1.JARDUERA Jolastorduetako jolasak Ikasleak gaian murgiltzea eta errekreoan ikusten dutenaren analisi bat egin eta hau azaltzea.\n2.JARDUERA Aitona-amonen jolasak Aiton-amonen garaiko jolasen aurrezagutzak partekatzea denon artean. Ondoren, aiton-amonei edo gurasoei galdetzea eta hurrengo egunean gelakideen aurrean asanbladan konpartitzea.\n2. bideoa Entzute aktiboa, errespetua… behatuko dira hemen.\n3.JARDUERA Jolasen asmatzaileak Azken xedea izango den hori finkatzea.\nA 4.JARDUERA Pentsamendua marraztu eta honekin jolastu Taldeka, hiru kartulina diferentetan marrazki bana egin beharko dute. Batean euren jolasak nolakoak diren, bestean euren aiton-amonenak eta azkenengoan historiaurreko jolasak irudikatuko dituzte. Kartulinak eta margotzekoak Behaketa eta kartulinak.\n5.JARDUERA Marrazkiekin hausnartzera jolastu Jarduera honetan gela guztia asanbladan eseriko da eta aurretik egindako marrazkiak konpartitu eta alderatu egingo dituzte. Zer berdintasun, zer ezberdintasun… Hori hausnartuko dute. Egindako marrazkiak Irakaslearen behaketa (parte-hartzea, egokitasuna eta onarpena)\n6.JARDUERA Jolasen arauak Arauen inguruan hausnartzea. Gainera, hauen arabera irabazi eta galdu egiten dugu. Nola sentitzen gara horrelakoetan? Jolasaren fitxa\nA 7.JARDUERA Jolasak sortzen 4. jardueran sortutako taldeetan jarriko dira eta jolasa asmatzen hastea da jarduera honen helburua. Jolasaren fitxa\n8.JARDUERA Jolasak afinatzen Sortutako jolasen hutsuneak irakaslearen laguntzarekin indentifikatu eta hobetzea. Eta noski, hauek fitxan zuzentzea.\n9.JARDUERA Jolasak aurkezten Asanbladan, jorratutako gaiei espazio bat eskaintzea eta guztiok batera ondorioak ateratzea. (Gaixotasunak, errealitateaz haragoko gertaerak, heriotza izango lirateke jorratu beharreko gaiak)\n10.JARDUERA Bidearen ebaluaketa Talde handian, jolaslekuan koloretako klarionekin egindako bidea marraztea. Koloretako klarionak.


borreroak baditu milaka aurpegi: EUROPAR BATASUNA BERRIRO ERE BIDEGURUTZEAN Asier Blas\nEUROPAR BATASUNA BERRIRO ERE BIDEGURUTZEAN Asier Blas\n"EBk Syrizak Grezian garaitu ostean izerdi gehiago bota behar izan zuen, baina tira, indarkeria militarra izan ezik, dauden gainontzeko indarkeria mota guztiak erabili ostean oinperatu zuen. Oraingoan, ekainaren 23an Erresuma Batuak bere sezesio erreferenduma egingo du eta kasu horretan edozein emaitzak kaltetuko du EB erreala. "\nHerbehereek Europar Batasunean (EB) sartzeko balizko ukrainar hautagaitza bati ezetz esan diote erreferendumean, bien bitartean, Austrian, hautagai aurrerakoi moderatuak ozta-ozta irabazi ditu hauteskunde presidentzialak eskuin euroeszeptikoaren aurrean.\nBruselak hautetsontzietan maiz jaso ditu zaplaztekoak, besteak beste, Danimarkan, Erresuma Batuan, Herbehereetan, Frantzian, Irlandan edo Grezian. Jaso ez dituenean, adibidez Lituanian, EBn sartzeko buruturiko erreferendumean, inork gutxik jarri zizkion tatxak plebizitu autoritario moduko formatuari: ideologia eta propaganda bakarra hedabideetan, legeak aldatu ziren bi egunetan bozkatu ahal izateko, eta azkenik, bigarren bozketa egunean partaidetza minimora iristeko modurik ez zegoela ikusita, herrialdeko enpresari handienak hedabideetan zabaldu zuen pasaportean bozkatu izanaren zigiluarekin etortzen ziren herritarrei bere hipermerkatu eta supermerkatuetan txokolatea, garagardoa edo garbitzeko xaboia banatuko zitzaizkiela. Mendebaldearen esanetara ez dagoen beste herrialde batean hori gertatuko balitz, Europar Batzordeak eta hedabideok 24 ordu emango genituzke estatu hori estigmatizatzen.\nEBk Syrizak Grezian garaitu ostean izerdi gehiago bota behar izan zuen, baina tira, indarkeria militarra izan ezik, dauden gainontzeko indarkeria mota guztiak erabili ostean oinperatu zuen. Oraingoan ekainaren 23an Erresuma Batuak bere sezesio erreferenduma egingo du eta kasu horretan edozein emaitzak kaltetuko du EB erreala.\nBaina erreferendumean ez bada baiezkoa ateratzen, bada beste bide bat, berriro egiten da baietz atera arte edo zuzenean Europar Konstituzioa Lisboako tratatuan mutatzen dugu konstituzioaren alde ilun eta neoliberalenak inposatuz eta onura federalista eta demokratizazio bidekoak baztertuz. Erantsi horri azken hau ez dugula utziko bozkatzen, ez baita konstituzioa. Imajinatu bere garaian Hugo Chavezek konstituzioa aldatzeko galdu zuen erreferenduma eta gero, bigarren erreferendum saiakera egin izan balu.\nEBk Syrizak Grezian garaitu ostean izerdi gehiago bota behar izan zuen, baina tira, indarkeria militarra izan ezik, dauden gainontzeko indarkeria mota guztiak erabili ostean oinperatu zuen. Oraingoan, ekainaren 23an Erresuma Batuak bere sezesio erreferenduma egingo du eta kasu horretan edozein emaitzak kaltetuko du EB erreala. Erresuma Batua estuen klubean geldituko balitz, oso baldintza partikularretan izango litzateke, baina seguruenik Ekialdeko herrialde batzuek antzeko estatus eskaera egingo lukete. Irtengo balitz gauzak ez lirateke gehiegi aldatuko ikuspegi materialetik, Norvegia edo Suitzari so egitea baino ez dago. Azken batean, azkeneko urteetan EBk ez da gai izan proiektu propio bat garatzeko eta bazkideei balio propio erantsia eskaintzeko. Erresuma Batua beti izan da barne saboteatzaile bat, askotan AEBek hori erabili dute europar federatze prozesua oztopatzeko. Horregatik, Obama oso haserre dago Erresuma Batua EBetik atera ahal izateko posibilitatearekin.\nHalere, EBren noraeza Ekialdeko herrialdeetara zabaltzearekin etorri zen. Hauek ez ziren europar federalista zaleak, baina Mendebaldeko blokean sartzeko bidesari bezala ikusi zuten integrazioa. Une honetan, berriz, badira zenbait herrialde ez dutenak garbi ikusten zertarako balio duen EBn egoteak, ez bada soberania galtzeko. Adibidez, 2004tik gertatu diren hedapen guztietan lehenengo NATOko kide bilakatu behar izan dira herrialdeak, ondoren EBko kide bilakatzeko (Zipre eta Malta salbu). Gauzak horrela, Erresuma Batua EBetik aterako balitz, eragin nagusia sinbolikoa litzateke. Europa Ekialdeko herrialde batzuek ikusiko lukete posible litzatekeela EBtik kanpo egotea eta Mendebaldearen parte izatea NATOren bitartez. Horrek EBren txikitze bat ekarriko luke, eta batez ere, AEBen eraginaren gutxitze bat. Agian jokaleku horretan EB indartu, trinkotu eta autonomoago bat osatu zitekeen, hortik dator akaso iparramerikar eliteen beldurra Brexitari.\nEtiquetas: Asier Blas, Europar Batasuna


Astelehenean hasiko da Artedrama - Lea-Artibai eta Mutrikuko Hitza : Lea-Artibai eta Mutrikuko Hitza\nAstelehenean hasiko da Artedrama\nUrtero legez, arte eszenikoen eszenatoki bihurtuko da astebetez Aulesti. Aurten, hamaikagarrenez ospatuko dute Artedrama topaketa, eta antzerki emanaldi ugari eta askotariko ikastaroak prestatu dituzte.\nObarixo Biaz antzezlanagaz estreinatuko da aurtengo Artedrama.\nEuskarazko arte eszenikoen munduan dabiltzan aktore, zuzendari, antzerkigile zein antzerkizaleentzat topagunea da Artedrama, horien guztien arteko eztabaidak, jakintzak zein elkartrukeak sustatzeko helburu duena. Astelehenean, Ondarroako Traman & Brix Antzerki taldearen Obarixo Biaz antzezlana izango da ikusgai udal aretoan, 21:00etatik aurrera. Teresa Caloren Historias de mujeres en crisis lanaren moldaketa honetan eguneroko gauzetaz barre egiteko aukera paregabea eskaintzen du. Martitzenean, ordu eta leku berean Zerura Eroria (Anodino teatroa) antzezlana aurkeztuko dute. Biharamunean ere udal aretoan bilduko dira, 21:00etan, Itsasoari negar antzezlanaz gozatzeko. Ostegunerako, berriz, emanaldi berezia prestatu dute Idurre Azkue dantzariaren eta Joseba Irazoki musikariaren eskutik. Dantzagurea lanean, soinuaren bibrazioek gorputzari zelan eragiten dioten aztertzen ahaleginduko dira biak. Aldi berean, mugimenduak berak espazioan nola egiten duen dar-dar eta harengan zein arrasto uzten duen frogatuko dute. Bi artistek elkar eraginez jardungo dute, mugimenduekin bat eginez, eta tresna horiekin soinua eginez. Bestalde, bariku gauean antzeztoki bihurtuko da udalerriko frontoia. Huts Teatroaren Etxekoak antzezlana 22:00etan hasiko da, eta sarrerak 5 euro balio ditu. Euskal Herriko edozein etxetan gerta daitezkeen gora-beherak kontatzen dira antzezlan honetan. Ondoren, Errime kontzertu akustikoa eskainiko dute gaztetxean. Zapatua arte eszenikoen topaketa borobiltzeko eguna izango da. Kontzertu, zinema eta objektu teatroaren artean kokatzen den Zuek ikuskaria eskainiko du arratsaldean Rouge Eléa taldeak. Haien berbetan, arbasoek merezi duten omenaldia da Zuek, “gure gurasoei gorazarrea da, familia memorian egindako zoom-a”. Sarrera mugatua izango du ikuskariak, eta 2 euro ordaindu beharko dira. Bi emanaldi egingo dituzte plazako karpan, bata 17:30ean hasiko da, eta bestea, aldiz, 19:30ean. Bestalde, gauean Kukai dantza taldearen eskutik Gelajauziak ikuskizuna egongo da frontoian (22:00). Elementu berri eta berezi ugarirekin “zipriztindutako” proiektua da. Kukai Dantza Konpainiak eta Cesc Gelabert koreografoak herri dantzei begirada berri bat ematen diete ikuskizunean. Nestor Basterretxearen Akelarre eskulturaren inguruan eraikitako koreografia aurkeztuko dute. Topaketekin amaitzeko emanaldi ibiltaria egingo dute Lekittoko Deabruak Antzerki elkarteko eta K-TUM-K Batukada taldeko kideek. Sua eta danbor doinuekin girotuko dute Aulesti. Sei ikastaro Ikusteko ez ezik, ikasteko ere aukera zabala eskainiko dute beste urtebetez. Artedrama laborategian sei ikastaro egingo dituzte, astelehenetik zapatura bitartean. Tresnak izenburupean Ander Lipusek sei orduko ikastaroa emango du. Partaideek gorputz eta ahots ariketak egingo dituzte, aktorearentzako teknika ezberdinen ezagutzan sakonduz. Arnasa, oreka, indarra, adierazpena, espazioa eta jauzia bezalako kodigoekin interpretazioaren munduan murgilduko dira. Joko eszenikoa eta inprobisazioa izeneko ikastaroa eskainiko du Patricia Urrutiak. Ikasleek sei orduz jokoaren bitartez, entzutea, konfidantza, konplizitatea eta berezkotasuna landuko dituzte. Antzerki-inprobisazio ariketak ere egingo dituzte, pertsonaiak, espazioak, eta istorioak sortzeko. Ander Fernandezen Soinua eszenara ikastaroa ere sei ordukoa izango da. Bertan, besteren artean honako galdera hauei erantzuten saiatuko dira: Zertan datza eszenarako soinu giroen sortzeak? Nola itzultzen dira emozioak musikara? Nola komunikatzen da hori dena? Zer da tema musikal bat? Inprobisazioaz eta sortze lanaz ikasteko aukera egongo da Ana Elordi aktore ondarrutarragaz, zortzi orduko ikastaroan. Konfiantza, kontzientzia, erritmoa, energia, entzuteko gaitasuna, kontzentrazioa eta irudimena landuko dituzte, egoera eta pertsonaia dramatiko ezberdinak sortzeko. Begiratu, sentitu, hitz egin ikastaroa emango du Aitor Fernandinok. Gorputza, entzumena, begirada eta kidea oinarri hartuta, istorioak kontatzen saiatuko dira. Azkenik, Idurre Azkueren eskutik gorputza eta dantza ikastaroan gorputz kontzientzia landuko dute, eta haren bitartez norbere baitan esnatzen diren espazioen, sentsazioen eta energiaren kontzientzia ere bai. EGUTEGIA:\nMartxoak 28, astelehena: Obarixo Biaz. 21:00etan, udal aretoan.\nMartxoak 29, martitzena: Zerura eroria. 21:00etan, udal aretoan.\nMartxoak 30, eguaztena: Itsasoari negar. 21:00etan, udal aretoan.\nMartxoak 31, eguena: Dantzagurea. 21:00etan, udal aretoan.\nApirilak 1, barikua: Etxekoak. 22:00etan, frontoian. Ondoren, Errime kontzertu akustikoa, Gaztetxean.\nApirilak 2, zapatua: Zuek. 17:30ean eta 19:30ean, karpan.\nApirilak 2, zapatua: Gelajauziak. 22:00etan, frontoian. Ondoren, ikuskizun ibiltaria Lekittoko Deabruak eta K-TUM-K batukadaren eskutik.


Final-laurdenetarako bidea egiteko, garaipenak balio du - GARA\nBiarritzek bere bolada onari etekina atera behar dio gaur The Sportsground zelaian, han jokatuko baitu 21.00etatik aurrera Connacht taldearen aurka. Badirudi zuri-gorriei pasa zaiela bolada txarra; izan ere, berriro ere une nahiko gozoan dira. Orain helburuak final-laurdenetarako sailkatzea izan behar du, nahiz eta helburu hori lortzea ez den batere lan erraza izango.\nTalde bakoitzak bina partida jokatu ditu orain arte, eta biak puntuetan berdinduta daude. Biarritzek bat irabazi du, eta beste bat galdu. Hala ere, lapurtarrak daude bigarren postuan, puntu bat gehiagorekin, erasoko puntu bat ere lortu dutelako, eta Connachtek, berriz, ez du hori lortu. Gertatzen dena gertatu, eta irabazi arren ere, Biarritzek ez du posible izango lehen postua eskuratzea, ez behintzat mirari handiren bat gertatzen ez baldin bada. Harlequins doa lehenengo jokatutako bi partidak irabazita, eta sailkapeneko azkeneko postuan dagoen Zebrerekin jokatuko du. Pentsatzekoa da, garaipenaz gain, erasoko puntua ere lortuko duela. Horregatik, oso garrantzitsua izango da lapurtarrentzat gaur lau puntuak batzea. Galtzen baldin badute, hurrengo fasean izateko aukerak ikaragarri gutxituko zaizkie. Horregatik, Biarritzeko jokalariek garbi utzi dute partidak final baten itxura izango duela. «Final-laurdenak jokatzeko aukerei eutsi nahi baldin badiegu, irabazi egin beharra daukagu, bestela jai izango dugu. Partida oso ongi prestatu dugu, badakigu zer dugun jokoan. Puntu gehigarri bat lortzea ere garrantzitsua izango da, baina guretzat lehentasuna garaipenak dauka, horrek bakarrik balio digu», esan zuen Benoit Guyotek, Biarritzeko jokalariak.\nJokalariei dagokionean, apurka-apurka ari dira min hartua zeuden guztiak osatzen, eta agian bi garrantzitsuenak, Yachvili eta Harinordoki, prest daude. Hori bai, oraindik jokalari mordo bat daude osatzeke: Broster, Gray, Haylett Petty, Arnaud, Marie eta Thion oraindik ez dira osatu, eta gaurkoan ere norgehiagoka harmailetatik ikusi beharko dute.\nHamabostekoaren berri ez dute eman lapurtarrek, baina pasa den astean garaipena erdietsi zuen taldea ez da asko aldatuko. Zalantzak Harinordokirengan egongo dira. Denbora asko eman du min hartuta, eta ikusiko da hasieratik zelairatzen duten edo gerora aterako duten.\nPasa den larunbatean itzuli zen berriro ere zelaietara, eta bigarren zatian atera zenean itxura oso ona eman zuen entsegu bat lortuz, baina agian goiztxo izan daiteke partida oso bat jokatzeko. Yachvili bai, hura erabat osatuta dago, eta puntuak egin eta egin ari da azkenaldian. Bere premia izango du taldeak gaur ere, eta hura hasierako hamabostekoan izango da.\nTalde irlandarra bigarren urtez jarraian ari da jokatzen Heineken Kopa, nahiz eta Amlin Challengeko lehiaketan ohiko taldea izan den beti. Aurkari txarra da euskal taldeentzat.


Marie Popelin - Wikipedia, entziklopedia askea.\nSchaerbeek, 1846ko abenduaren 16a\nIxelles, 1913ko ekainaren 5a (66 urte)\nLouise Popelin (en)\nabokatua eta feminista\nMarie Popelin (1846 - 1913ko ekainaren 5a) abokatu eta feminista belgikarra izan zen. Isabelle Gatti de Gamonden ondoan lan egin zuen emakumeen hezkuntzaren garapenean eta 1888n legeetan doktoratua lortu zuen lehen emakumea izan zen.\nMarie Popelin Schaerbeeken jaio zen, Bruselatik gertu, erdiko klaseko familia batean. Haren ahizpa Louiseren ondoan,Isabelle Gatti de Gamond hezitzaile feministarekin lan egin zuen,1870-1875 bitartean, Bruselan klaseak ematen. Baina Gattirekin zituzten desadostasun batzuen ondorioz, Mons hirira joan ziren bizitzera eta bertan emakumeentzako eskola bat ireki zuten bi ahizpek. 1882an Bruselara itzuli zen Popelin.\nLege ikasketak[aldatu | aldatu iturburu kodea]\n37 urte zituela, Bruselasko Unibertsitate Librean hasi zen legeak ikasten. 1888an amaitu zituen ikasketak. Hasieran ez zituen erantzun positiboak jaso, garaiko matxismoa zela eta.\nJarduera politikoak[aldatu | aldatu iturburu kodea]\nMarie Popelinek bi konferentzia feministatan parte hartu zuen Parisen 1889an, eta Emakumen Eskubideagatik Liga Belgikarra (Ligue belge du droit des femmes) ezarri zuen 1892an Isala Van Diest eta Leonie La Fontaineren laguntzarekin. Popelin May Wright Sewall feministaren laguna zen eta bere laguntzaz International Council of Women ezarri zuten 1893an.\nPopelinen lanak, bera hil ondoren (1913) aitortu zitzaizkion.\nMultimedia: Marie Popelin\nOrriaren azken aldaketa: 4 urtarrila 2020, 19:56.


Bideoak | ehuntzen | Page 2\nEuskal Errepublika lantzen\n9 urtarrila, 2020 10 otsaila, 2020 sarea(e)ko ehuntzen\nEuskal Errepublika aldarrikatu eta egikaritzeko arrazoiak ugariak eta askotarikoak dira. Oraingoan, Lapurdi, Nafarroa Beherea eta Zuberoako ikasleen ahotan.\n7 urtarrila, 2020 10 otsaila, 2020 sarea(e)ko ehuntzen\nGipuzkoako erresidentziak greban langileek bizitza erdigunean jarriko duen Euskal Errepublikaren beharra ikusten dute.\n3 urtarrila, 2020 10 otsaila, 2020 sarea(e)ko ehuntzen\nEuskal Errepublika aldarrikatu eta egikaritzeko arrazoiak ugariak eta askotarikoak dira. Hurrengo asteetan eremu desberdinetako lagunek bereak azalduko dizkigute. Oraingoan Kontxita Beita, ikastolen sortzailetariko bat.\nEuskal Errepublika Osakidetza\n28 abendua, 2019 10 otsaila, 2020 sarea(e)ko ehuntzen\nComenzamos una serie de vídeos donde personas de a pie nos contarán desde su ámbito porque apuestan por una República Vasca de la gente y para la gente:\nUn orgullo poder empezar con l@s denunciantes del fraude de las OPE de Osakidetza.\n25 abendua, 2019 31 abendua, 2019 sarea(e)ko ehuntzen\n[ELKARRIZKETA] @ehunduz mugimendua aurkeztu berri dute, eta @unaiapaolaza kidea proiektuaren nondik norakoez mintzatu da: "Euskal errepublikaren aldeko dinamika soziala eraiki nahi dugu, egoera berri bat sortzeko 'statu quo' hausteko". @EnekoitzEsnaola https://t.co/a75ZREXiA4 pic.twitter.com/ks39hwqha4\n— Berria.eus (@berria) November 23, 2019\n23 abendua, 2019 31 abendua, 2019 sarea(e)ko ehuntzen\n#EuskalErrepublika|ren Eguna [2020ko otsailak 15] antolatzeko deia luzatu du @ehunduz herritar sareak https://t.co/gfSEVwQ3FE Asteazkenean helduko diogu [22.00] @KolpezKolpeTB @HamaikaTb pic.twitter.com/bJRtUh0dXk\n— Kolpez Kolpe (@KolpezKolpeTB) November 16, 2019


Otro año más, en julio y agosto se ofrecerá el servicio de tren + entrada a la mina a un precio especial.\nSe realizarán 2 salidas cada miércoles, partiendo de la plaza San Esteban de Oiartzun.\nUdan zehar ihesaldi txiki bat egin nahi duzuenentzat Oiartzungo paraje naturaletan murgiltzeko plan ezin hobea proposatu nahi dizuegu: Arditurriko Meatze gunera Tren Berdean joateko aukera prezio murriztuan, uztaila eta abuztuko asteazkenetan. Bi irteera-txanda eskainiko ditu trenak asteazkenero.\nFamilian egiteko plan ezin hobea dugu hau, izan ere, adin tarte guztientzat egokia baita. Haurrek, gaztetxoek zein helduek Oiartzungo naturaz, baserri-auzoez eta meatze-aztarnez gozatzeko aukera bikaina izango dute.\nTren Berdea Elizaldetik abiatuko da, Oiartzungo hirigune historikoan dagoen Doneztebe plazatik hain zuzen. Paisaia zoragarriez gozaraziko digun 45 minutu inguruko ibilbide atsegin bat egingo du Oiartzungo naturgunean murgilduz. Oiartzun ibaiari jarraituz eta Aiako Harria aurrean dugula, garai batean Arditurritik ateratzen zen mea Pasaiako porturaino garraiatzeko trenbide zaharra, egun Bide Berdea dena, bidelagun izango dugu. Azken zatian, Aiako Harria Parke Naturalean sartu eta Arditurriko meatze gunean amaituko da bidaia.\nBehin Arditurrira iritsita, kaskoak jantzi eta meazuloan sartzea da plana. 180 metroko pasabidean barneratuz, iluminazio eta soinu jokoek giro magikoa sortuko dute eta gida baten eskutik bertako historia eta garai ezberdinetako aztarnak azalduko dira.\nEsperientzia ahaztezin hau borobiltzeko, trenean itzuliko gara Doneztebe plazara, irteera-puntura alegia. Eta behin Oiartzunen gaudela, ezin galdu bertako gastronomiaz gozatzeko aukera.\njo dezakezue (aurten turismo bulegoa Arizmendienea etxean kokatuko da): Aialde, 4. 943 508 913 / turismoaoiartzun@oarsoaldea.eus; edo arditurri.com webgunearen bidez ere egin daiteke erreserba.\nIrteerak Oiartzungo Doneztebe plazatik, 10:00etan eta 11:15ean.\n12-64 urtekoek: 10 €\n5-12 urte artekoek, 65 urtetik gorakoek edo 10 lagun baino gehiagoko taldeek: 8 €\n1-4 urte arteko haurrek: 3 €\nAldez aurretik erreserba egin behar da.\nMusukoa beharrezkoa da.\nAialde, 4. 943 508 913


Auzokide izan zuten Alex Angulori omenaldia egingo diote Atxurin\nAtxurigorri 2014-07-24 08:30 Kultura-aisialdia\nGure auzokide izandako aktore handi eta pertsona handiago honek, omenaldi xume bat merezi duela uste dugu Atxurigorri Auzo Elkartekoek.\nEuskal Encounterrek 5.700 bisitari baino gehiago batuko ditu BECen gaurtik aurrera\nBizkaie! 2014-07-24 08:25\nEuskal Encounterren 22. edizinoa informatikarien party erraldoia izango da. Zale eta adituek alkar ezagutzeko aukerea izateaz gan, tailerrak, lehiaketak, berbaldiak eta beste makinatxu bat jarduera izango ditue aukeran. Lekuak aspaldi amaitu ziran.\nIrailaren 12tik 14ra Euskal Herria laranjaz margotzeko deia\nLibre dinamika Santutxu 2014-07-24 15:34\n#28akEreLIBRE udako dinamikaren baitan asteburu laranjarako deialdia egin dugu auzo eta herrietako LIBRE plataformek, tartean Santutxukoak.\nBizkaie! 2014-07-24 00:00\nAkaso goiz da balorazino orokor bat egiteko baina sentsazinoa ona da, batez be ikastaroen ...\n'Humboldt: Selected Basque Writings' lana argitaratu dabe Bizkaiko Foru Aldundiak eta Renoko Euskal Ikasketen Zentroak\nIñaki Zabaleta Gorrotxategik atondu dau Wilhelm von Humboldten testuen antologia, Basque Classics Series bildumako bederatzigarrena. Renoko Euskal Ikasketen Zentroak euskal kulturea AEBetan hedatzeko eta sustatzeko bultzatzen dauen programearen barruan dago saila.\nBilbon egin dabe liburu barriaren aurkezpena. Ekitaldian Kulturako foru diputadu Miren Josune Ariztondo, Renoko Euskal Ikasketen Zentroko Josena Zulaika eta Basque Studies bildumaren editore Pello Salaburu izan ziran.\nWilhelm von Humboldt (1767-1835) Alexander Humboldt geografoaren anaia zaharrena, Berlingo unibersidadearen sortzailea izan zan. Hizkuntza asko ekizan, eta eragin handia ...\n'Giza Anatomiako Atlasa' ikasliburua argitaratu dau EHUk\nEuskal Herriko Unibersidadeak kaleratu barri dau Marban argitaletxearen Máster Atlas de Anatomía lanaren euskerazko itzulpena. Atlasak giza anatomiaren euskerazko terminologia osoa batzen dau. Erreferentziazko lana da bere arloan.\nLiburua Anatomiaren ikaskuntzan baliagarria da, eta, Medikuntzan ez ezik, zuzenean edo zeharka Osasun Zientziekaz zerikusia daben beste hainbat arlotan bere bai, berbarako Erizaintzan, Fisioterapian, Odontologian, Biologian, Farmazian, Gorputz Hezkuntzan, Psikologian, Hezkuntza Terapian, Jantzan eta Artean.\n725 orrialde eta 14 atal ditu, giza aparatuen eta sistemen arabera antolatuta, anatomia deskriptiboa eta anatomia ...\nSurf kultura Iranera eroateko proiektua\nBizkaia Irratia 2014-07-24 00:00\nJoseba Attard elorriarrak Cross Culture Surf poriektua dauka eskuartean. Helburu nagusia "surfaren bidez kulturak batzea" dauka. Elkartea sortu eta horretan dabiz lanean orain eta Iranera jo gura dabe uda honetan. Euren asmoen barri emon deuskue.\n- Zuzendaria: James Gray\n- Interpreteak: Marion Cotillard, Joaquin Phoenix, Jeremy Renner,Angela Sarafyan, Antoni Corone, Dylan Hartigan\n- Gidoia: James Gray, Ric Menello\n- Musikea: Chris Spelman\n- Produktoreak: Kingsgate Films / Worldview Entertainment / Keep Your Head Productions\n- Iraupena: 117 minutu\nTwo lowers film bereziaren egilea bueltau da, oraingoan emakume etorkin poloniar baten drama bategaz, The Immigrant (El sueño de Ellis). Marion Cotillard da Ewa gaztea, istorioko protagonistea. Engainau egiten dabe, eta prostituzino sare baten sartzen dau Joaquin Phoenixen personaiak.\n6000 lagun ordenadoreakaz\n22. Euskal Encounterra domekara bitartean egingo da BEC-en. Sarrerak lau ordutan agortuta, sei mila partehartzaile izango ditu aurtengo edizinoak. Dana dala, opengunea edonork bisitatzeko aukerea izango dau. Sabino San Vicente antolatzaileak emon deuskuz aurtengo edizinoaren xehetasunak.\nEuskal Herriko I. Elektrotxarangen Topaketea egingo dabe irailaren 6an, Bermeon\nGasteizko Ttek kultur alkartea eta Bermeoko txosnak dabilz antolatzen Elektrotxarangen Topaketea, Euskal Herriko hainbat elektrotxaranga taldegaz batera. Egun osoko egitaraua izango da, eta amaiera ikusgarria eukiko dauela aurreratu dabe arduradunek.\nTtek alkartea dabil arduratzen elektrotxarangakaz harremanean egoteaz eta komunikazinoaren diseinuaz, eta Bermeoko txosnak, barriz, udal sailakaz koordinau, kalejiretarako planoa zehaztu eta musikari guztiek jan-edan eta tresnak gordeteko lekua eukiteaz. Martian hasi zan Ttek kultur alkartea idea garatzen, topaketea udan egitea gatxa dala jakinez, Bermeoko txosnen preoposamena jasotean, alkarregaz beharrean hasi ...\nBilboko EAJ bakarrik geratu da komertzioa liberalizatzeko PPk inposaturiko dekretuaren defentsan\nEHBildu Bilbo 2014-07-23 16:46\nEH Bilduk begi onez ikusten du CECOBI komertzioaren patronalak ordutegien eta jai egunetan irekitzearen inguruan eginiko hausnarketa. Aurrez sindikatuek eta kontsumitzaile elkarteek esandakoaren ostean, koalizio soberanistak uste du EAJ bakar-bakarrik geratu egin dela komertzioa liberalizatzeko PPk inposaturiko dekretuaren aurrean. Izan ere, CECOBI bera ere kontra agertu baita. Hori horrela, EH Bilduk Ibon Areso alkateari eskatzen […]\nIker Serranoren 'Basoko zaindaria' erakusketea ikusgai Rekalde aretoan\nBizkaie! 2014-07-23 08:45 Kultura-aisialdia\nBilbon bizi dan artista iruindarraren erakusketea Bizkaiko Foru Aldundiaren Barriek programearen barruan aurkeztu dabe Rekalde aretoko Kabinete Abstraktua izeneko aretoan. Basaoko zaindaria erakusketea abuztuaren 31ra bitartean egongo da ikusgai.\n'Una botella en el mar de Gaza' filma eskainiko dute Martzana kaian\nIPES 2014-07-23 08:45 Kultura-aisialdia\n"Emakumea, erresistentzia eta errebeldia" lelopean, Palestinarekin lotutako filmak proiektatu ditu uztaileko asteazkenetan Gite-Ipes elkarteak Martzana kaian. Gaur gauean azken emanaldia izango da.\nErrefuxiatuen kanpamentuetatik Euskal Herrira\nAne Zabala 2014-07-23 08:30\nErrefuxiatuen kanpamentuetatik Euskal Herrira Saharako errefuxiatuen kanpamenduetatik datoz. Uda joan eta uda etorri, beren bizilekuetako baldintza gogorretatik ihesi etortzen dira Euskal Herrira.\n'Jon Mirande, olerkaria' liburua irakurgai, Euskaltzaindiaren webgunean\nBizkaie! 2014-07-23 00:00\nTxomin Peillen euskaltzainaren Jon Mirande, olerkaria liburua sarean ipini barri dau Euskaltzaindiak, eta Akademiaren webgunean konsultau daiteke, hemen. Euskaltzainak bildumaren 18. zenbakia da, hain zuzen be.\nJon Mirande, olerkaria liburua liburuan, Peillenek aukeratutako berrogeita bi olerki batu dira, frantsesez eta euskeraz.\nPoemok lau gairen arabera sailkatu dira: Thanatos (heriotzea), Eros (sexua), Mythos (mitologia) eta Satyra (satirea). Mirandek olerki gehienak euskeraz idatzi zituan, halanda ze, liburuan jaso diranak frantsesera itzuli dira. Erdaldunentzat egin dot liburu hau -dino Peillenek-, baina pasetean euskaldunek ...\n‹‹ Aurrekoak 1 2 3 4 ... 1786 1787 1788 1789 1790 1791 1792 1793 ... 1986 1987 1988 1989 Hurrengoak ››


Asmatze-jokoa dirudi, ezta? Bada, itzal hori TOPICera iritsi da duela gutxi, mundu osoan existitzen den eta mundu osoko txotxongilo eta txotxongilolari guztiak ordezkatzen dituen elkarte baten 90. urteurrena ospatzeko. UNIMA du izena (Txotxongiloen Nazioarteko Batasuna) eta 1929an sortu zen. Aspaldian! TOPICen, Koronabirusak uzten bagaitu, urte honen amaieran erakusketa bat eta urtebetetze-festa erraldoi bat antolatuko ditugu, UNIMAren 90. urtebetetzea ospatzeko. Beno, gutxiago falta da gu ikusteko; beraz, gero arte esanez agurtuko naiz, a ze emozioa!


Rallya, motor-txapelketa mota bat da, bide publiko edo pribatuetan jokatzen dena, eraldatuz edo bereziki eraikitako edo eraldatutako automobil arruntak erabiliz.\nRallyan ibiltzeko auto bat bakarrik behar da. Baina hala ere, auto batek arau batzuk bete behar ditu rallyetan parte hartu ahal izateko. Normalean, “ afizionatu maila ” bezala T-1 maila deiturikoa dago, hor lehiatzen direnak ez dira normalean profesionalak izaten, eta T-2 maila deiturikoan berriz, profesionalak izaten dira lehiatzen direnak.\nRallyetako kategoria motak:\nRally zale guztiek ezagutzen dute kategoria r3, N taldea, eta abar. "R" barruan, R2 eta R3 daude. Era berean, N taldeetan, N4, N +, eta abar ikus ditzakezu, N motako talde mota ezberdinak daude.\nRally mota ezberdinak:\nAsfaltozko Rallya: Asfaltatutako errepideetan gertatzen da egunero , baita, maiz erabiltzen diren errepideetan ere.\nMendiko Rallya: Kasu honetan, errepide gabekoa da. Mekanismo mota horien atalak sekretuak dira. hau da, ez da jakiten lasterketaren eguna arte. Bestela, arauak berberak dira.\nElurretako Rallya:Arauak beste rallyen berberak dira. Aldatzen den gauza bakarra, elurretan ibiltzeko pneumatikoak dira.\nNormalean, rally bat horietako pista batean egiten da. Baina batzuetan elkarren artean konbinatu egiten dira. Adibide garbiena Montecarloko rallya da, rally horretan errepideko eta elurreko rallyak nahasten baitira.\nAraudi bakoitzak lasterketa zehazten du, nazioarteko araudian kokatzen dira arauak, eta, lasterketari bakoitzaren puntuazioa ezartzen du. Lehenengo kasuan, FIAk baimendutako taldeen eta klaseen artean\nonartutakoak hartuko dute parte. Eskualdeko probetan, erregulazio jakin batean baimendutako ibilgailuak baimentzen dira, ibilgailu historikoak edota ez historikoak. Araudiak ere, egiaztapen eta aitorpenetarako ibilbidea, datak, orduak eta egunak barne hartzen ditu. Halaber, zigorrak ezarriko dira, parte-hartzaile batek akatsen bat egiten badu eta laguntza-parkeen funtzionamendua arautzen badu. Azkenean, arautegiak, irabazleei saria ematen diete parte hartzen duten ibilgailu talde edo taldeen sailkapenean.


Ekonomian, defizita diru-sarrerak diru-irteerak baino txikiagoak direneko finantza-desoreka da. Gastuak ken sarrerak da defizitaren zenbatekoa. Erakunde edo aurrekontu batek defizita duenean, defizitarioa dela ere esaten da. Aurkako terminoa superabit da, sarrerak gastuak baino handiagoak direnean. Terminoak erabilera zenbait ditu: * defizit publikoa, administrazio publiko batek edo herrialde edo eskualde bateko administrazio publikoen multzoak gastu-gehiago dituenean sarrerak baino; defizit fiskala ere deritzo; * edo kanpo-defizita, inportazioak esportazioak baino gehiago direnean.\nEkonomian, defizita diru-sarrerak diru-irteerak baino txikiagoak direneko finantza-desoreka da. Gastuak ken sarrerak da defizitaren zenbatekoa. Erakunde edo aurrekontu batek defizita duenean, defizitarioa dela ere esaten da. Aurkako terminoa superabit da, sarrerak gastuak baino handiagoak direnean. Terminoak erabilera zenbait ditu: * defizit publikoa, administrazio publiko batek edo herrialde edo eskualde bateko administrazio publikoen multzoak gastu-gehiago dituenean sarrerak baino; defizit fiskala ere deritzo; * edo kanpo-defizita, inportazioak esportazioak baino gehiago direnean. Terminoa beste jakintza-arlo batzuetara ere zabaldu da: * ekologian, defizit ekologiko. (eu)\nEkonomian, defizita diru-sarrerak diru-irteerak baino txikiagoak direneko finantza-desoreka da. Gastuak ken sarrerak da defizitaren zenbatekoa. Erakunde edo aurrekontu batek defizita duenean, defizitarioa dela ere esaten da. Aurkako terminoa superabit da, sarrerak gastuak baino handiagoak direnean. Terminoak erabilera zenbait ditu: * defizit publikoa, administrazio publiko batek edo herrialde edo eskualde bateko administrazio publikoen multzoak gastu-gehiago dituenean sarrerak baino; defizit fiskala ere deritzo; * edo kanpo-defizita, inportazioak esportazioak baino gehiago direnean. (eu)


Iazko martxotik, %2 jaitsi da errenta bermatuaren onuradunen kopurua | Ekonomia | Berria\nIazko martxotik, %2 jaitsi da errenta bermatuaren onuradunen kopurua\nNafarroan, errenta bermatuak 36.000 lagun babesten ditu, eta horietatik %36 adin txikikoak dira\nGema Mañu Babes Sozialerako zuzendaria, Miguel Laparra lehendakariordea eta Javier Tuñon Errealitate Sozialaren Behatokiko zuzendaria, atzo. J. MANTEROLA /FOKU\nJoera aldatu egin da. Krisia lehertuz geroztik, errenta bermatuaren edo unean unean izen diferentea hartu duten gizarte laguntzen onuradunek gora egin dute Nafarroan. 2015etik hona 4.711 sendi gehiagok jaso dute laguntza hori, baina lehen aldiz joera aldatu dela nabarmendu zuen atzo Miguel Laparrak, Nafarroako Gobernuko Gizarte Eskubideen lehendakariordeak: «Esanguratsua da. Iazko martxotik behera egin dute errenta jasotzen duten unitate familiarrek, modu arinean bada ere. Martxoan goia jo zuten, eta geroztik behera egin dute». Zehazki, abendura arte %2 egin zuen behera, eta aurtengo lehen bi hilabeteetan ere joera hori nagusitu dela ondorioztatu du Laparraren departamenduak: errenta eskatzen dutenen kopurua %4 gutxitu da, iazko epe bereko datuekin alderatuta.\nPobreziari aurre egiteko Nafarroako Gobernuak duen erreminta nagusia da errenta bermatua, eta arlo sozialean laukoaren apustu politiko nagusia da ere bai. Geroa Bai, EH Bilduk, Ahal Dugu-k eta Ezkerrak 2016ko azaroan aldatu zuten UPNren garaitik zetorren legea, eta laguntza jasotzeko baldintzak leuntzeaz gain, estaldura zabaldu zuten.\nAtzo, iazko errenta bermatuaren datu nagusiak laburbildu zituen Miguel Laparrak, prentsaurrekoan. Guztira, gizarte laguntza horrek gaur egun 36.303 laguni ematen die babesa foru erkidegoan; horietatik heren bat baino gehiago (13.233) adin txikikoak dira, onuradunen artean adin talderik handiena.\nAraban, Bizkai eta Gipuzkoan, Eusko Jaurlaritzaren urtarrileko datuen arabera, 54.850 lagunek jaso zuten diru sarrerak bermatzeko errenta, Nafarroako errenta bermatuaren baliokidea. 2015eko maiatzean goia jo zuen (66.373), eta geroztik beherantz egin du.\nNafarroan onuradun bakoitzak batez beste 685 euro jasotzen ditu hilean. Onuradunen %45 inguru norbanakoak dira, eta horiek 615 euro inguru kobratzen dute hilean —hain zuzen ere, 2016ko lege aldaketaren neurririk polemikoena izan zen, aurrekoarekin alderatuta 50 euro jaitsi zitzaielako diru kopurua—. Sendien kasuan, bere gain dituzten seme-alaben arabera, igotzen doa kopurua 1.200 eurora arte.\nGuztira, Nafarroako Gobernuak iaz 103,5 milioi euro zuzendu zuen gizarte laguntza hori finantzatzera, 2017an baino %5,5 gehiago. Miguel Laparraren arabera, «inbertsio bat da» jarritako euro bakoitzak ekonomian eragiten baitu.Gizarte Errealitatearen Behatokiak egindako azterketaren arabera, 71 milioik modu zuzenean eragiten dute kontsumoan, eta gainerako inbertsioak beste sektoreetan zeharkako eragina du. Baita enpleguan ere: zuzenean zein zeharka 1.300 lanposturi eragiten dio. Horregatik, behatokiak kalkulatu du jarritako ehun eurotik hamasei berreskuratzen dituela, Ogasunak guztira 17,3 milioi biltzen dituelako Balio Erantsiaren gaineko Zergaren eta Errenta Zergaren bidez.\nErrenta bermatua jasotzen dutenek, eskubideak dituzten bezala betebeharrak dituzte. Errenta jaso ahal izateko Nafar Lansaren izen eman behar dute, eta hango lan eskaintzak onartu. Iaz 6.997 onuradunek 21.000 kontratu izenpetu zituzten, eta jasotzaileen artean, iaz %25 handitu zen kontratazioa. Laparrak azpimarratu zuen errentak denboran aurrera egin ahala, lan munduko jarraipena eta kudeaketa hobetu dela.\nEspedienteen ikuskaritza ere hobetu den bezala. Gaur egun, espedienteen %72 ikuskatzen ditu departamenduak, eta horien artean %4,4ko irregulartasunak atzeman ditu.


Europako mugen militarizazioa eta portuen itxiera salatu ditu Mugak Zabalduz Karabanak - Uribe kosta - Hiruka.eus\nTestua: Iker Rincon / Bideoa: Hodei Torres 2018-07-21 11:03\nMugak Zabalduz Karabanako 300 gizon-emakumeak talde bitan banatu ziren eguen goizean Pozzalo eta Cataniako portuetara joateko. Lehenengoek Sizilia hegoaldean dagoen Pozzaloko portuko “hotspot”-era (puntu beroa, ingelesez) gerturatu ziren. Bertan, Italiara heldutako 231 migratzaile hartzeko edukiera duen barneratze-zentroa dago, baina gaur egun 401 pertsona daude bertan, erabat pilatuta. Horietatik denetatik, 101 dira adin txikikoak eta senideen babes bakoak.\nPozzaloko barneratze-zentro horretan 72 ordura arte egon daitezke atxikita Italiara heldutako pertsona migratzaileak. Denbora tarte horretan, modu librean mugi daitezke egunez, baina gauean euren geletara bueltatu behar dira. Nino Trillo Mugak Zabalduz Karabanako Madrilgo kideak zentroko arduradunagaz berba egiteko aukera izan zuen, eta, azaldu zuenez, bertan atxikita daudenak 130 geletan pilatuta daude, nahastuta. Azpiegitura horrek 231 pertsona hartzeko gehienezko edukiera du, baina 401 pertsona daude gaur egun. Gainera, Trillok deitoratu duenez, inoiz 800 pertsona hartu dituzte bertan. Logelek ez dute komunik, eta horiek itxita daude gauez, familientzako geletan izan ezik. Modu berean, bertan dagoen mediku-zerbitzua nahikoa ez dela salatu du: mediku bakarra dago zentroan.\nPozzaloko portuko hotspotean 400 gizon-emakume daude atxikita gaur egun. Eurei elkartasuna adierazteko oihuak egin dituzte ekintzaileek portuko kanpoaldean #mugakzabalduz @HirukaEus @Hodei_Torres #AbriendoFronteras #CaravanaAbriendoFronteras #mugakzabalduzkarabana #nonUnadiMeno pic.twitter.com/vY7eoiGhkQ\n— Iker Rincon (@irincon_) 2018(e)ko uztailaren 19(a)\nPozzaloko ekintzaren argazki-galeria (HODEI TORRES eta IKER RINCON)\nBitartean, Catanian, bigarren taldeak portu irekien eta seguruen aldeko nazioarteko kanpaina aurkeztu zuen prentsaurrekoan. Mineoko CARA atxikitze-zentroko 50 gizon-emakume hurbildu ziren aurkezpenera, gehien-gehienak gizonezkoak.\nKarabanako talde bat Pozzalon zegoen bitartean, gainontzekoak elkarretaratzea egin dute Cataniako portuan. Bertara hurbildu dira Mineoko CARAko hainbat migratzaile #mugakzabalduz @HirukaEus #AbriendoFronteras #CaravanaAbriendoFronteras #mugakzabalduzkarabana #nonUnadiMeno pic.twitter.com/ZMKzekS9Wm\n"Ez dira hil, hil egin dituzte", "hilketa gehiagorik ez Mediterraneoan" oihuak gorriz margotutako ekintzaileen artean #mugakzabalduz @HirukaEus @Hodei_Torres #AbriendoFronteras #CaravanaAbriendoFronteras #mugakzabalduzkarabana #nonUnadiMeno pic.twitter.com/U89uC5G0Cm\nDenera, 1.103 pertsona hil dira aurten Libia eta Italia arteko bidea gurutzatu guran. Horren aurrean, Mugak Zabalduz Karabanak askotan eskatu die gobernuei Europara sartzeko bide legal eta seguruak martxan jartzeko, heriotzak ekidin ahal izateko.\nArrastian, berriz, Karabanako kideek militarizazioaren eta mugen itxieraren kontrako manifestazioan parte hartu zuten Catanian. Protestaldia Frontex Europako mugen kontrolerako agentziaren egoitzan amaitu zen. Bertan, pertsona migratzaileek Europara ailegatzeko pairatzen dituzten arazoak irudikatzeko antzerkia egin zuten, "Mugari ez, Frontexi ez" goiburuaren pean.\nAldarrikapenez eta salaketez beteta, Frontexaren kontrako manifestazio jendetsuan "No frontex liberta di movimento" #mugakzabalduzUK18 #AbriendoFronteras #CaravanaAbriendoFronteras #mugakzabalduzkarabana #frontexno #catania @HirukaEus @Hodei_Torres pic.twitter.com/1oEdL8DC7R\nManifestazioaren argazki-galeria (HODEI TORRES eta IKER RINCON)\nTestua: Iker Rincon / Bideoa: Hodei Torres 2018 uzt 19 Uribe Kosta\nAsilo-eskatzaileen egoera beren-beregi ezagutzeko aukera izan zuten atzo Mugak Zabalduz Karabanako kideek. Mineotik 10 kilometrora dagoen CARAra (A...


Hemen zaude:Hasiera»Hezkidetza»Ondarroako Hezkidetza Egitasmoak hezkuntza afektibo sexualaren inguruko prozesu parte-hartzailea abiarazi du familientzat\nOndarroako Udala 2020-06-30 Hezkidetza\nIkasturtean egindako lanketarekin jarraitzeko asmoarekin, Koronabirusaren eraginak ere ez du gelditu Hezkidetza Egitasmoa. Prozesuarekin jarraitzeko, hainbat tresna ipini dira komunitatearen eskura hezkuntza afektibo sexualaren inguruko hausnarketa elikatzeko.\n1- FAMILENTZAKO ETA KOMUNITATEARENTZAKO BIDEOA\n2- IRAKURTZEKO ETA IKUSTEKO MATERIALA\nBerriako erreportaje honetan, 13 eta 18 urte arteko Gipuzkoako nerabeek eta gazteek maitasun erromantikoaren inguruan dituzten ideiak aztertu dituen ikerketaren emaitzak jasotzen dira. Medicus Mundi erakundeak egindako ikerketa da, Farapi elkartearekin eta EHUko Antropologia Sailarekin batera.\nPornografia eta pertsonen arteko harremanen aldaketak\nPornografia berriak eta pertsonen arteko harremanen aldaketak (Red Jóvenes e Inclusión Social eta Universitat de les Illes Balears) ikerketatik abiatutako erreportaia, Publiko egunkarian.\n8 urtera jaitsi da doaineko material pornografikorako sarbidearen adina, eta 14 urtetik gorakoen kasuan, orokortua da kontsumoa. Pornografia berri hau “oso matxista da ta bereziki iraingarria emakumeentzat”.\nZeelanda Berriko gobernuaren hezkuntza sexualerako kanpainaren bideoa.\nProzesu parte-hartzaile honen asebetetze maila neurtzeko eta ekarpenak jasotzeko galdetegia prestatu dute hezitzaileek. Mesedez hartu minutu bat eta bete! Eskerrik asko!\nGaldetegian sartzeko klikatu hemen.\nErakusketa Etxelilan: ‘Biba zuek!’\napirila 5 @ 16:30 - apirila 16 @ 20:00\napirila 17 @ 9:00 - 11:00


Foru Komunitateak lore eskaintza batekin eta musikarekin omendu du Nafarroako Erresuma\nNafarroako Errege Artxibo Nagusian erakustaldian\nForu Komunitateak lore eskaintza batekin eta musikarekin omendu du Nafarroako Erresuma igandea, 2017.eko abenduak 3\nBarkos Lehendakaria gaur goizean Errege Artxibo Nagusiaren aurrean egindako ekitaldiko buru izan da\n-Barkos Lehendakaria, Ainhoa Aznárez eta merindadeko goiburuan alkateak lore-eskaintzan. ( irudia handitu )\nForu Komunitateak omenaldia egin dio gaur Nafarroako Erresumari, gaur egungo Nafarroako erro gisa, eta horretarako, lore eta musika eskaintza egin dio. Uxue Barkos ekitaldi honen buru izan da. Hirugarren urtez jarraian Errege Artxibo Nagusian (Iruñean dagoen Nafarroako Erregeen antzinako jauregia) egin da, eta bertan, Gobernuko kontseilariak eta komunitateko agintari nagusiak izan dira.\nTxantreako Gaiteroak bandaren musikarekin hasi da ekitaldia, eta ondoren, bost merindadeetako eta Nafarroa Behereko 31 dantzari eta txistulari banda bat aritu dira. Nafarroako bandera eragin ondoren, Barkos Lehendakariak lore-eskaintza egin du oroimenezko monolitoaren aurrean, Parlamentuko lehendakari Ainhoa Aznarez eta merindadeko hiri nagusietako alkateekin batera: Iruña, Lizarra, Zangoza eta Erriberri. Tuterako alkateordea ere han izan da. Ekitaldiaren amaieran Nafarroako Ereserkia interpretatu dute.\n-Dantzariak Nafarroako Errege Artxibo Nagusian egindako erakustaldian. ( irudia handitu )\nAntzinako jauregia, Errege Artxibo Nagusia hartzeko berreskuratutakoa\nIruñeko Errege Jauregia izan zena, San Pedro Jauregi edo Navarreria Jauregi ere esaten zaiona, Antso VI. Azkarrenaren erregealdiaren amaierakoa da (1154-1194), eta bere eraikuntza erresumaren berregituraketarekin bat dator, rex Navarrae titulu berria sartzean (aurreko Pampilonensium rex-en aurrean) kanpotik berritzeko eta jabetzako lurraren erdian botere gune bat sortzeko helburuarekin. Horrela, hiriburuak finkatzeko joera indartu egin zen, XII. mendeko Europako bereizgarria zena.\nEraikina kokapen estrategiko batean dago, Arga ibaiaren gainean dagoen terrazan hain zuzen. Han, Iruñeko lehen herria hedatu zen, Erdi Aroan Navarreria hiri gisa ezagutzen zena. Jauregiak eginkizun bikoitza du: boterea adieraztea, erregearen egoitza eta erresumaren kudeaketa. Mendeetan zehar eraikinak zenbait helburu adierazgarri izan ditu, eta gaur, Rafael Moneo arkitekto nafarrak zuzendutako berrikuntza ikusgarri baten ondoren, Nafarroako Errege Artxibo Nagusiaren funtsa gordetzen ditu.


“Aquellos enormes ojos vascos”, pergaminotar baten maitasun eta desadostasun istorioa Bilboko Aste Nagusian\nHernan Digilioren 'Aquellos enormes ojos vascos' ipuinaren irudia eta saria\nPergamino, Argentina. Ez dakigu Aquellos enormes ojos vascos (Euskal begi handi haiek) ipuinaren protagonista Pergaminokoa den ala ez baina badakigu egilea hala dela. Eta Pergaminotik bidalitako testuarekin akzesita lortu duela Hernan Digiliok 2019ko Bilboko Aste Nagusiko Zazpigarren Literatura Lehiaketan. Saria Aste Nagusiko Antologian ipuina argitaratzea izan duela eta Bilboko baldosako itxura duen garaikurra.\nIdazlearen esanetan, Aquellos enormes ojos vascos ipuinaren istorioa Bilbon bertan gertatzen da, Aste Nagusirako propio apaindutako Bilboko kaleetan. “Aste Nagusi giroan, Fito & Fitipaldis rock taldeko laguntzaile den argentinar baten eta neska euskaldun baten arteko maitasun eta desadostasun istorioa kontatzen du testuak. Euskal Herriko koloreak, usainak, alaitasuna eta ohiturak ere agertzen dira kontakizunean…”, azaldu dio Digiliok EuskalKultura.eus-i.\nArgentinarrak modurik ez zuenez Bilbora saria eskuratzera bidaiatzeko, Eusko Jaurlaritzako Kanpoan den Euskal Komunitatearentzako zuzendari Gorka Alvarez Aranburuk berak ekarri zion Argentinara, honek bestela Argentinara egindako bidaietako batean.\nPergaminotik Euskal Herrira\nHernan Digiliok ez du euskal sustrairik eta duela gutxi arte ez du Pergaminoko Lagun Onak Euskal Etxearekin harremanik izan. Baina eskarmentu handia du Argentinako eta Espainiako literatura lehiaketetan --gaztelaniaz idazten du--, emaitza bikainekin gainera, eta hori dela eta animatu zen Bilboko Aste Nagusiko deialdira aurkeztera.\nBilbokoa ez da, ordea, pergaminotarrak Euskal Herrian jaso duen lehenengo saria. Izan ere, 2018an ere irabazi zuen sari bat San Fermineko Nazioarteko Mikro-Ipuin Lehiaketaren X. edizioan, 849 metros izenburuko ipuinarekin.\nNazioarteko bere jardunbidean Guadalajarako eta Txileko Santiagoko Liburu Azoketan egindako aurkezpenak ere aipatu behar dira eta baita Salamancako, Andaluziako eta Valentziako literatura lehiaketetan izan dituen partaidetza eta sariak. Zerrenda honi argitaratutako liburuak ere gehitu behar zaizkio, 2017ko El cuarto crisantemo, kasu.\nAquellos enormes ojos vascos ipuinari dagokionez, lehiaketako baldintzak direla-eta, oraingoz paperezko argitalpenean baino ezin da irakurri. Halabaina, jai egun hauetan irakurtzeko, Iruñean saritu zioten 849 metros mikro-ipuina utzi digu idazle argentinarrak, hauxe:\n“Aquellos enormes ojos vascos”\n"Aquellos enormes ojos vascos"


Frantziako adarreko 6. Zatia: Lizarratik Los Arcos herrira\nAzketara doan bidea aukeratzen badugu, Aiegi goieneko kaletik gurutzatuko dugu eta landutako soro batzuetaraino jaitsiko gara. Bidea iturri baten ondotik igarotzen da, mahastiz inguraturik, eta Iratxeko etxebizitza multzoan sartzen da, bertako bungalowak, txaletak eta hotela alboetan direla. Berriz ere landa zabalean, lurpeko pasabidetik gainditzen du Iguzkitzako saihesbidea eta artadi batean sartzen da. Herri mailako errepidea zeharkatu eta, basoa gibelean utzita, pista bat jarraitzen du Azketara iritsi bitarte. Herritik ateratzean, bideak behera egin eta behitegi baten aurretik igarotzen da: pista, tarte batean bidexka bihurtuta, Villamayor de Monjardín herriko iturri gotikoraino eramaten gaitu; "fuente del moro" deitzen zaio horri, musulmanek IX. mendean eraikitako aljibea baita, orduan berea baitziren, bai gaztelua, bai herria. Eliza iraganik, bideak porlanezko bidetik jarraitzen du. Hori, laster behera doan bidexka bihurtuko da, pista zabal batera iritsi arte. Urbiola-Olexua herri mailako errepidea gurutzatuta, legar xehezko pistatik jarraitzen du, eta handik gutxira Villatuertan utzitako beste bidearekin -Lizarratik igarotzea saihesten zuenarekin- elkartzen da. Bide lauan zehar jarraitzen du, mahastiak, laboreak, pinudiak, almendrondo bakanak eta erreka xumeak ezker-eskuin utzita, Kapanaldiara iritsi arte.\nAbeltzaintzako habeartea atzean utzita, bideak aldi batez alde batera uzten du pista nagusia, hala-hola dagoen lurrezko bide bat hartzeko. Bideak muino bat inguratu -horretan Ukuilu Santua izenekoa dago- eta, berriz ere, aurreko pistara itzultzen da. Aurreraxeago, bideak angelu zuzenean bira egiten du eta soroak zeharkatuta sakangunearen beste muturrera doa, pinuak birlandatu diren mendixka batera hurbilduta (Raicilla izena du); han, zuhaitzen arteko aisiarako eremu bat aurkituko dugu.\nHasiera: Estella-Lizarra (c/ De la Rúa)\nBukaera: Los Arcos\nBide mota: Errepidea, Hartxintxarra, Lurrezkoa, Porlana\n- Bisita gidatua Santa Maria elizan eta Los Arcosko multzo monumentalean. Elkargunea elizan (649909514).\n- Bisita Carmen Thyssen Kultura Etxean.\n- Erromesak hizkuntza batzuetan bedeinkatzea, Andre Maria elizan, arratsaldeko meza bukatu ondoren (mezaren ordutegia: 19:00etan neguan eta 20:00etan udan)\n- Bainu bat hartzea udal igerilekuetan (tel: 948 640711).\n- Bisita eta dastaketa Los Arcosko upategietako batean:\n- Informazioa lortzeko: Los Arcosko turismo bulegoan\n- Kredentzialean zigilua jartzeko: erromesen aterpeetan/ turismo bulegoan / Andre Maria elizan eta hoteletan\nDesnibela 257 m


Estibalitz - Wikipedia, entziklopedia askea.\nEstibalizko Andre Mariaren santutegia Arabako eraikin erromanikorik ikusgarrienetakoa da, Armentiako basilikarekin batera. Gasteiztik 8 km-ra dago, Gasteizko udalerriaren barruan dagoen Argandoña herrian kokatuta. Ohiko ezkontza-toki bihurtu da. Bertako Ama Birjinaren omenez, Euskal Herriko emakume askok Estibali(t)z edo Estitxu izena dute. Arabako katolikoen patroia da Estibalizko Andre Maria.\nEstibalizko santutegi erromanikoaren atari nagusia, elizaren hego-fatxadan. Irudi gehiago\n42°50′54″N 2°34′13″W / 42.8483°N 2.5703°W / 42.8483; -2.570342°50′54″N 2°34′13″W / 42.8483°N 2.5703°W / 42.8483; -2.5703\nJulian Apraiz Arias\nEraiki zen urtea ez da ezaguna, baina X. mendekoa dela ziurta daiteke. 1074ko dokumentu batean monasterio bat aipatzen da. 1138tik aurrera, Clunyko beneditarrek gobernatu zuten. XVI. mendean, monasterioa izateari utzi, eta parrokia soil bihurtu zen. XIX. mendean utzirik egon zen, eta XX. mendearen hasieran Diputazioak eta Gasteizko Udalak zaharberritze-lan sakonak egin zituzten.\nElizak gurutze latindarreko oinplanoa du. Osagaiak: eliz gurutze zabala, hiru kapera asimetriko burualdean eta hiru zatiko nabe bakarra. Kapera nagusian, kanoi-gangaz estalitako zati laukizuzena eta absidea bereizten dira. Absidea erdizirkularra da, inposta batetik abiatzen den labe-gangaz estalia; altuera handiagoan, disko txikitako bi ilaraz eratua den beste inposta batek eliza osoa inguratzen du.\nEliz gurutzeko erdialdea ojiba-ganga bikain batez estalia da; ganga hori osatzen duten gotiko aurreko arku gurutzatuek mentsula luzexkak, guztiz zistertarrak, dituzte euskarri; eusteko arkuak zorrotzak eta bikoitzak dira, eta haien gainean paramentu laua azaltzen da. Eliz gurutzeko epistola aldeko besoa guztiz eraberriturik dago, eta kaperan XIII. mendeko bataiarria aurkitzen da egun. Ebanjelio aldeko besoa ojiba-gangaz estalia da; alde horretako kaperak labe-gangaz estalitako abside erdizirkularra du. Nabea harlosazko hormen gainean dago, eta haren hiru zatiak kanoi zorrotzeko gangaz estaltzen dira, gangaren arku banatzaileak -zorrotzak eta bikoitzak- landare-dekorazioaz hornituriko pilastretan bermatzen direla.\nEstibalizko fatxada nagusia hegoaldekoa da, XII. mendearen amaierako arte erromanikoaren obra nagusietariko bat. Lau zutabe ditu, bina alde bakoitzean, eta arkuan lau arkibolta; kanpoko bi fusteetan lau petaloko loreek erronbo-sare bat moldatzen dute, eta barnealdekoetan zumitz-itxurako lau ertz lotuek eratzen dute sarea. Kapiteletako bi korintoar modukoak dira, eta beste biek hosto kurbatuak dituzte kiribil moduan. Ate-zangoetako dekorazioan, zenbait giza irudi erroleo bidez lotzen dira, batean Kristo eta bestean San Joan Bataiatzailea agertzen direla. Arkiboltetan molde desberdineko dekorazioa: hostoak, kiribilak, landare-obaloak, perlatxoak, orburuak… Atearen gainean teilatu txiki bat dago, hainbat itxuratako harburuz hornitua.\nTeilatu horren gainean, hiru arkiboltako leihoa agertzen da, xake-sareko dekorazioa duen kanpoko arkibolta batez inguratua. Kanpai-horma berria da. Elizako kapitelak hiru maisuren obra dira. Lehena burualdeko lau kapitelen egilea da; gaiak Jatorrizko Bekatua, Paradisutik egoztea, Bekatuak eta Deikundea dira, eta haien modelatua bakuna eta eskematikoa.\nBeste maisu batek mendebaldeko kapitelak egin zituen; landare-osagaiak, buruak, animaliak eta txoriak; agerikoa da arabiarren eta antzinatasun klasikoaren eragina.\nEliz gurutzearen ebanjelio aldeko besoan agertzen da hirugarren maisuaren lana: mentsuletan ezarritako giza irudiak.\nSantutegiko erdiko erretaulan Estibalizko Andre Mariaren irudia ageri da, XI. mendekoa.\n"Estibalizko santutegia, harribitxi erromanikoa", hiru.com\nMultimedia: Monastery of Nuestra Señora de Estíbaliz\nAzken aldaketa 6 iraila 2020(e)an, 17:49(e)tan\nOrriaren azken aldaketa: 6 iraila 2020, 17:49.